Siz bu erdasiz: Bosh sahifa Yangiliklar Чуст туман ҳокими Охунов Баходир Жўраевичнинг кичик бизнес ва тадбиркорлик субъектларига МУРОЖААТИ\nСолиқлар юкини қисқартириш, солиқ ва мажбурий тўловлар миқдорини камайтиришга оид қарорларлар қабул қилинди.\nДавлат раҳбарининг топшириқларига ҳар ҳафтанинг 3 кунлигида тадбиркорлар муаммоларини тезкор бартараф этиш мақсадида Тадбиркорлик субъектлари билан учрашувлари ўтказиб келинмоқда. Мазкур учрашувларда ҳозирги кунга қадар 200 ортиқ тадбиркорларни мурожаатлари кўриб чиқилди.\nТуман банклари томонидан 2019 йил 10 ойлик давомида 115 млрд 510 млн сўм кредит ажратилган бўлиб шундан Кичик бизнес ва тадбиркорликни, соҳасини ривожлантириш бўйича 75.3 млрд.сўм ажратилди.\nБу каби амалга оширилаётган кўплаб ислоҳотлар ва амалий чоралар ўзининг ижобий натижасини беришни бошлади.\nСаноат, хизмат кўрсатиш ва қишлоқ хўжалиги йўналишида янги қувватларни фойдаланишга топшириш натижасида 1000 дан ортиқ янги иш ўринлари яратилди.\nКичик бизнес туман саноат маҳсулотининг қарийб 57 фоизини, чакана савдо айланмасини 67 фоизини ва қишлоқ хўжалиги маҳсулотининг 98 фоизини, хизмат кўрсатишда 91 фоизни ташкил этмоқда.\nКичик бизнес ва тадбиркорлик субъектлари томонидан 9.2 млн. АҚШ долларилик маҳсулотлар экспорт қилинди.\n216.6 млрд.сўмлик (109.6%) саноат маҳсулотлари ҳамда\n210.1 млрд.сўмлик (125.1%) халқ истеъмол моллари ишлаб чиқарилди.\nЎз брендига эга "Наманганцемент" МЧЖда кунига 1000 тонна маҳсулот ишлаб чиқарилиб, туман саноатини ривожланишида ўз ҳиссасини қўшиб келмоқда.\nТуманда ташкил этилаётган “TAI CHANG SPECIAL STELL” МЧЖ нинг истиқболли лойиҳасини жаддаллаштириш бўйича қабул қилинган қўшимча шартнома асосида 2021 йилда турли хил металлопрокатлар, мих ва панжара ишлаб чиқариш лойиҳаси амалга оширилади.\nБу эса туман саноатини кенг ривожлантиришга хизмат қилади.\nБундан ташқари туманимизда “Барака мева саноат сервис” масъулияти чекланган жамияти томонидан 2020 йил якунида ишга туширилиши мўлжалланган қиймати 46.0 млрд сўмлик қишлоқ хўжалиги маҳсулотларини етиштириш, картошка уруғчилик соҳасини ривожлантириш, иссиқхона комплексларини барпо этиш режалаштирилди.\nҚўшма корхоналар ташкил этиш эвазига 2020-2022 йилларда 31.5 млн. AҚШ доллари миқдорида инвестиция лойиҳалари амалга оширилади.\nБу ҳам туманда қишлоқ хўжалиги соҳасини диверсификация қилишда ўзининг ижобий таъсирини кўрсатади.\nЯна бир муҳим масала, туманга тўғридан-тўғри хорижий инвестицияларни жалб қилишга ҳам катта эътибор қаратиб келинмоқда.\nБугунги кунда сир эмас Президентимиз томонидан хорижий инвесторлар учун яратиб берилаётган шарт-шароитлар ва имтиёзлар республикамизда инвестиция сохасида ўзига хос қулай атмосфера хосил қилди.\nЎтган 10 ой давомида туманимиз бўйича жами 3 та лойиҳада 22.2 млн.доллар миқдорида хорижий инвестиция маблағлари ўзлаштирилди.\nМисол учун, “Наманган цемент” масъулияти чекланган жамиятининг 15,0 млн.долларлик, “Tai chang special stell” МЧЖ 6.0 млн.доллар,”Siberian welliness Namangan” МЧЖ 1.2 млн.доллар лойиҳалари шулар жумласидандир.\nМуҳтарам Президентимиз ташаббуслари билан ташкил этилган қатор имтиёзга эга эркин иқтисодий зоналар ва кичик саноат зоналар ҳам туманимиз иқтисодиётида ўзига хос ўринга эга.\nХусусан, Наманган эркин иқтисодий зонасида умумий қиймати 262.3 млн. АҚШ долларига (90.3 млн.доллар хорижий инвестициялар) тенг бўлган 11 та лойиҳа амалга ошириш ҳисобига 3379 та янги иш ўринлари яратиш режалаштирилган.\nшунингдек, туманда фаолият кўрсатаётган 1 та кичик саноат зоналарида бугунги кунга қадар тадбиркорлик субъектлари томонидан умумий қиймати 4.8 млрд.сўмлик 7 та лойиҳалар амалга оширилиши натижасида 82 та янги иш ўринлари яратилди. Ушбу лойиҳалар томонидан 10.6 млрд.сўмлик маҳсулотлар ишлаб чиқарилиб, шундан импорт ўрнини босувчи маҳсулотлар қиймати 10.2 млрд.сўмни ташкил этади.\nҲурматли ташаббускор тадбиркорлар !\nЮртбошимизнинг сўнгги 4 ой давомида кичик бизнесни янада ривожлантириш масаласида 4 маротаба селектор йиғилиши ўтказганликлари масаланинг нечоғли долзарб эканлигини кўрсатади.\nБироқ, шунга қарамасдан тадбиркорликни янда ривожлантиришда барча тўсиқ ва ғовларга тўлиқ барҳам берилмаган. Жойларда давлат органлари идоралари иқтисодиётимизнинг ушбу муҳим йўналишига етарли эътибор бермаяптилар.\nАйниқса, кредит ажратиш, хом-ашё билан таъминлаш, коммуникация тизимларига уланишга рухсатнома беришда бюрократия кучлилик қилмоқда.\nТадбиркорлар мурожаатларини кўриб чиқиш Бош вазир қабулхонасига келиб тушган мурожаатларни тахлил қилинганда мурожаатларнинг 48 таси ёки 29.8 фоизи кредит, 23 таси ёки 14.2 фоизи ер ажратиш ҳамда 90 таси ёки 56.0 фоизи турли хил яъни (солик,газ,электр энергия) ва шунга ўхшаш масала эканлиги маълум бўлди.\nШунингдек, Муҳтарам Президентимиз томонидан кичик бизнес ва хусусий тадбиркорликни янада ривожлантириш, уларнинг самарадорлигини ошириш бўйича асосий 9 та муҳим йўналишни белгилаб берилганини алоҳида таъкидлаб ўтмоқчиман.\nБиринчидан, фаолият кўрсатмаётган тадбиркорлик субъектлари билан ишлаш уларни фаолиятини қайта тиклаш, ҳар томонлама кўмаклашиш ва амалий ёрдам кўрсатиш мақсадида, қатор ишлар амалга ошириб келинмоқда.\nЖорий йилнинг бошидан жами 981 та тадбиркор (61 та юридик шахс ва 920 та ЯТТ) фаолияти тикланган.\nШунингдек, узоқ йиллардан буён фаолият кўрсатмасдан келган, фаолиятини тиклаш имкони бўлмаган 359 та (39 та юридик шахс ва 320 та ЯТТ) тадбиркорлик субъекти давлат реестридан чиқарилди.\nИккинчидан, “Е-ижро аукцион” тизимига сотувга чиқарилган ва чиқарилиши кутилаётган ер майдонлари билан ишлаш бўйича:\nТумандаги бўш турган ер участкаларининг электрон савдоси Вазирлар Маҳкамасининг “Тадбиркорлик ва шаҳарсозлик фаолиятини амалга ошириш учун ер участкаларини электрон аукцион орқали доимий фойдаланишга бериш тартиби тўғрисида” 2018 йил 30 июндаги 493-сонли қарори асосида “Е-ижро аукцион” ягона электрон савдо майдончаси орқали амалга оширилиб, 2019 йил 10 ой давомида жами 0.16 гектарни эгаллаган 16 та ер майдони 16 та иш ўрин яратиш шарти билан сотилган.\nУчинчидан, бузилган (сносга тушган) объектларни компенсация қилиш бўйича:\nХатлов натижасига кўра, туманда 2018-2019 йилларда жами\n87 та (шундан 76 та турар-жойлар ва 11 та нотурар жойлар) бузилишга тушган бўлиб, ер участкасининг майдони 2 гектарни, кўчмас мулк майдони 7.7 минг кв.метрни ташкил этиб, баҳоланган мулклар қиймати 5.4 млрд.сўмни ташкил этади\nКомпенсация тариқасида 78 тасига 4.8 млрд. сўми тўлаб берилган. (4.6 млрд. сўми бюджет маблағлари ва 200.0 млн. сўми тадбиркорларники).\nТўртинчидан, қайтарилмаган кредитлар бўйича ишлаш борасида:\n2019 йил 1 ноябр ҳолатига туман бўйича муаммоли кредитлар\n700 млн. сўмни ташкил этади. Ушбу муаммоли кредитларнинг қайтариш муддати тўлиқ ўтган ва суд жараёнида кўриб чиқилмоқда.\nБешинчидан, хорижий кредит линиялари ўзлаштирилиши бўйича:\nТуманда тижорат банклари томонидан хорижий кредит линиялари ҳисобидан 2019 йил 10 ой давомида 93 та лойиҳага 2043 минг.акш.доллари миқдорида кредит маблағлари ажратилган\nШу жумладан, агросаноат мажмуи ва озиқ-овқат таъминоти соҳасидаги лойиҳаларни амалга ошириш Агентлиги томонидан\n2017-2019 йиллар давомида туман бўйича қиймати 432,7 минг. АҚШ долларга тенг маблағлар 2 та лойиҳани амалга ошириш учун йўналтирилган.\nОлтинчидан, бўш турган бино-иншоотларни (давлат, хусусий, жамоа) тегишлилиги бўйича ишлаш борасида:\nТуманда йил бошида жами 215 та (шундан 6 таси давлат, 2169 таси хусусий, аввал хусусийлаштирилган, давлат улуши бор, 57 таси эгасиз) бўш турган объект аниқланган\nПрокуратура, солиқ, кадастр ва бошқа мутасадди идоралар вакилларидан иборат Ишчи гуруҳлари тузилиб, ҳар бир объект жойига чиққан ҳолда ўрганилди.\nЖорий йил давомида 80 та объектлардан самарали фойдаланиш мақсадида қиймати 23.6 млрд.сўмлик инвестиция лойиҳалари ишлаб чиқилган.\nМазкур лойиҳаларни амалга оширилиши натижасида 396 та янги иш ўринлари яратилади.\nҲудуддаги бўш турган объектларни кунлик назорат қилиш имконини берувчи махсус дастур ишлаб чиқилиб, ҳар бир объект ҳақида маълумотлар базаси шакллантирилди.\nШу билан бирга, эгасиз бўлган 3 та объект ҳокимлик захирасига қайтарилди, 9 та объект инвестиция киритиш шарти билан тўғридан-тўғри инвесторларга сотилди.\nТуманда давлат мулки бўлган 6 та бўш турган объектлар мавжуддир.\nШундан, 4 та объект белгиланган тартибда уй-жойга ажратиб берилди,\n1 та объект тадбиркорлик субъектларига ижара асосида ажратиб берилди ва 1 та объект белгиланган тартибда бузилди.\nЕттинчидан, ҳудудий дастурларни амалга ошириш ҳисобига яратилган янги иш ўринлари бўйича ишлаш борасида:\nПҚ-4227-сонли Қарори билан туманда 2026 та иш ўринлари яратилиши белгиланган бўлиб, Шундан, 2019 йилнинг январь-октябрь ойларида 1213 та янги иш ўринлари яратилиши режалаштирилган, амалда 1226 та\n(прогнозга нисбатан 13 та кўп, 101,1 фоиз) янги иш ўринлари яратилган.\n- йирик лойиҳаларни амалга ошириш ҳисобига 267 та;\n- кичик лойиҳаларни амалга ошириш ҳисобига 286 та;\n- фаолият юритмаётган, самарасиз фойдаланилаётган бинолар ва қурилиши тугалланмаган объектлар негизида 205 та;\n- давлат-хусусий шерикчилик асосида ишга тушадиган ижтимоий объектлар ҳисобига 165 та;\n- ҳунармандчиликни ривожлантириш ҳисобига 202 та;\n- кредит бериш ҳисобига 101 та иш ўринлари яратилган.\nСаккизинчидан, солиқ ва бошқа мажбурий тўловларни олдиндан тўлаб бериш бўйича:\nбюджет тўловлари бўйича ортиқча тўланган солиқ суммалари 1 ноябрь ҳолатига 800 млн.сўмни ташкил этиб, йил бошига нисбатан 400 млн.сўмга камайишга эришилди.\nКичик бизнес ва хусусий тадбиркорлик субъектларидан ортиқча тўлов ундириш ҳолатларига умуман йўл қўйилмайди.\nТўққизинчидан, тадбиркорликка кўмаклашиш давлат жамғармаси билан ишлаш борасида:\nЮқорида таъкидлаб ўтганимдек жорий йил давомида туман тижорат банклари томонидан 115 млдр. 510 млн. сўмдан ортиқ кредитлар ажратилган бўлиб, шундан тадбиркорлик субъектларига ажратилган кредит миқдори 75 млрд. 354 млн сўмни ташкил этди.\nЎзбекистон Республикаси Вазирлар Маҳкамаси ҳузуридаги Тадбиркорларни қўллаб-қувватлаш жамғармаси ҳисобидан жорий йил\n10 ойлиги давомида 26 та лойиҳалар учун 42,1 млрд. сўмдан ортиқ кредитлар бўйича молиявий ёрдамлардан фойдаланилди.\nСизларни ишонтириб айтаманки келгуси 2020 йилда ҳам Муҳтарам Президентимиз томонидан берилган топшириқлар ижросини сўзсиз таъминлаш борасида барча зарурий чораларни кўриб бораман.\nТадбиркорларни қийнаётган иккита муҳим масала бор:\nер ажратиш ва кредит бериш. Бундан буён ҳақиқий тадбиркор бўлиш истагида юрганларга ер ажратиш очиқ-ошкора равишда, барча учун тенг шароитлар яратган ҳолда, электрон аукцион орқали амалга оширилади.\nЭндиликда давлат органлари билан муносабатлар текшириш эмас, балки тадбиркорликка фақат ва фақат ёрдамлашиш нуқтаи назаридан қурилади;\nҳар бир тадбиркорнинг мулки дахлсиз, ҳеч бир тадбиркордан турли сабабларни важ қилиб, унинг мулки тортиб олинмаслиги ёки бузилмаслиги кафолатланади. Бунда, тадбиркорларнинг мол-мулкига барча раҳбарлар томонидан “ўз шахсий томорқам” деган қарашга барҳам бериш, тадбиркорлар мол-мулки дахлсизлигига тўлиқ ва виждонан риоя қилинади;\nмаҳаллий ҳокимлик идоралари вазифаларини тадбиркорларга юклаш ва уларни ҳомийликка мажбурлаш амалиётига бутунлай чек қўйилади.\nЧуст туман ҳокими Б.Ж.Охунов


Насроний атиргули (18-қисм) | Azon.uz - Ахборот-таҳлилий портал\nНасроний атиргули (18-қисм)\n1454 23:55 04.10.2019\nУндан кейин яна олти-етти уйга кириб чиқиб, сўнгра хайрлашдик. Хурсанд эдик, учта уйга китоб ташлаб чиқишга эришгандик. Бу ҳам катта натижа эди. Шошилмасдик. Уйга келганимда бобом билан яна тортишиб қолдик. Уни ёмон кўриб қолгандим. Шундай ҳолатда эдимки, уни кўришга умуман тоқат қилолмасдим. Лекин бувимни яхши кўрардим. Меҳрим ҳеч қачон камаймади. Бобомдан жаҳлим чиқиб, Гулдеренларникига бордим. Гулдерен яна йиғлаган экан. Ўтирдик, бироз гаплашдик. Исёнкорлик билан бақирди:\n– Сизлар фақат эшикма-эшик юрасизлар, нега мен юормайман? Динингизни давлат қабул қилди деб бемалол ташкилот туза оласизлар. Мен эса ёлғиз ўзим бу ишни ташкиллаштираман. Мен ҳам уйма-уй юраман. Менга бир нарса бўлса, сизларни кўрсатаман. Судга беришса, у ерда ҳам ҳайқираман: “Менинг динимни ҳам бу давлат расмий дин дея қабул қилган. Иегова шоҳидларини кўрмайсизлару мени кўряпсизларми? Улар ҳам гуруҳ бўлиб юришсин, ҳеч нарса демайман, лекин менинг ҳам ташкилий ишларимга бошқаларнинг иши бўлмасин!” дейман.\nУни кузатиб туравердим. Менга азм ва шахсият обидаси каби кўринарди Гулдерен. Чиндан ҳам сўзида турди. Ўзига ёққан китоблардан 15-20тасини сумкасига солиб, уйма-уй кезиб иш бошлади. Баъзан эрталаб чиқиб, кечқурун уйига келарди. Нималар қилганига қизиқсам ҳам, сўрай олмасдим. Мен унга насронийликдан гапирардим, у эса менга Исломни тушунтирарди. Бир-биримизни динимизга даъват қилиш учун чин дилдан ҳаракат қилардик. Лайло ва Таркан ҳам Гулдеренни шоҳидлардан қилиш учун уринишарди. Гарчи Тарканнинг буткул бу ишдан умиди узилганди, лекин унда ҳам шубҳалар бор эди. Учовимиз имкон бўлди дегунча Гулдерен билан жиддий шуғулланардик. Қизнинг шу даражада имони мустаҳкам эканки, ҳатто фикрини ўзгатириш учун бирорта савол хаёлига келмасди. Ҳолбуки, миссионерлар учун қаршисидагининг хаёлига бир баҳсли савол тақашнинг ўзи муваффақиятнинг ярми эди. Лекин ҳозирча Гулдерен бизга чорак муваффақият ҳам бермаётганди. Эътиқодимизнинг ҳар жиҳатини унга тушунарли қилиб гапиришга уринардик. Мулоҳазаларимизнинг аксарияти исломий бўлса-да, Инжилда келтирилганди. Биз уларни Аллоҳнинг сўзлари дея тушунтиришга уринардик ўрни билан.\nБир куни кечга яқин қарасам, Исмат девона бизникига келаётган экан. Қизиқ… Бу жинни хабар бермасдан ҳеч кимнинг уйига кириб келавермасди. Нега энди бизнинг уйимизга кириб келди экан, дея ўйладим. Тўғриси, қўрқдим. Негалигини билмайман, одам ақли жойида бўлмаганлардан қўрқади. Лекин энди ҳам ақли йўқдан, ҳам ақли бордан қўрқишга мажбурмиз, шекилли. Зеро, дунёни бир зумда йўқ қила оладиган қуролларни ақли борлар ишлаб чиқаради. Бегуноҳ инсонларни ўлдирадиган қуролларни ихтиро қилган ақлдан ҳам хавфли ақл бўлиши мумкинми? Ақли бор, лекин мулоаҳазасига кишан урилган. Ақли бор кучини кўрсатиш учун қишлоққа ўт қўяди. Ақли бор, лекин дунёни, инсон ҳаётини тугатиш режаларини тузади. Ақли бор, лекин Аллоҳдан бошқасини илоҳ этади. Бундай ақлдан қўрққулик эмасми?!\nИсмат девона мени кўриб ҳол-аҳвол сўради:\n– Нима гаплар, насроний атиргули, яхшимисан?\n– Яхшиман, яхшиман-ку, лекин сен ҳайрон қолдиряпсан, Исмат. Ҳеч кимнинг уйига рухсатсиз кирмасдинг, тинчликми?\n– Баъзан шунақа ўйламасдан ҳам ишлар қиламан, – деди.\nЎрни келганда мен ҳам сўраб қолай дедим:\n– Сен нега мен учун хафа бўлаверасан? Иегова шоҳиди бўлган фақат мен эмасман-ку?\nЖавоби узун ваъздай бўлди, шундай бўлса ҳам жавобидан ҳеч нарса тушунмадим. Зотан, ўзи ҳам айтган гапларидан бирор нима тушунмаганига ишончим комил эди. Баъзан шунақа, беъмани гаплар гапиради деб кўп эътибор бермадим. Кейин бизникига нега келганининг сабабини айтди:\n– Кеча тунда тушимга кирибсан. Менга қараб тургандинг, жуда кайфиятинг яхши эди. “Мен мусулмон атиргули бўлдим”, дединг. Бу туш нимага ишора экан, Жамила мусулмон бўлибдими, деб сўрай дедим. Жуда хурсандлигимидан орқа-олдимга қарамай уйларингга кириб келавердим.\nЖуда қаттиқ жаҳлим чиққанди, лекин мен шоҳидлардан эдим ва шоҳидлар кўнгли истаганини эмас, яхши бўлганини қилишга мажбур эди. Ўзимга келдим ва фикримни айтдим:\n– Бу ишқибозликдан воз кеч, Исмат. Мен бу йўлга бошимни қўйганман. “Сизлардан бўлмаганни оёқ-қўлини кесинг” деган динга мен асло ва асло қайтмайман. Буни ҳеч қачон унутма!\nҒоятда ақлли гапира бошлади:\n– Менга қара, Жамила, сени синглимдай яхши кўраман. Сен Исломни билмайсан, сен Исломни уни севмаганлардан ўргандинг, аммо ўрганолмадинг, Ислом душмани уни ўзига кўра ўргатади. Сен Исломни уни яхши билгандан ўрган. “Исмат девона нимани ҳам биларди”, дема, менинг ҳам ақл-ҳуши ўзимда бўлган пайтлар бўлган…\n– Ундай дема! Нега жинни бўласан? – дедим. У маъноли нигоҳларини менга қадаб жавоб берди:\n– Айримлар нақадар ақллилигини исботлаш учун бошқаларнинг ақлидан фойдаланади. Менинг ақлимдан фойдаланишганидек…\nБу билан нима демоқчи эди? Унчалик тушунмадим. Бирдан ўрнидан турди. Ҳеч нарса демасдан чиқиб ктеди, мана шу қилиғи жинниликнинг белгиси эди. Бунақа қилиқлар фақат девоналарда бўлиши мумкин. Юрагим сиқилди, лекин парво қилмасликка уриндим.\nСўзлашим керак бўлган шу қадар кўп нарса борки, бирини қўйиб бошқасига ўтиб кетяпман, чоғи. Бутун бошли бир инсон ҳаётини гапириб бериш осон эмас, дўстлар. Ҳали сизга гапириб бермаганим жуда кўпчилик бор. Масалан, бир нусха бор эди, ҳеч қачон уни унутмадим. Динсиз, яъни атеист Дирина. У ҳам бизнинг маҳалламизда яшарди. Бир пайтлари Иегова шоҳиди бўлишга ҳаракат қилган, лекин бўлолмаган. Кейин Аллоҳга, динга парво қилмай қўяверган. Шубҳасиз, Аллоҳ ҳам уни ўз ҳолига ташлаб қўйган эди. У Аллоҳни унутиб, инкор этганидек, Аллоҳ ҳам уни унутади, аммо Дирина бу масъуляитсиз ҳаёт тарзининг ҳисобини ҳеч ким сўрамайди, деб ўйларди. Фақат Дирина эмас, шундай ўйлаган, замонавийлик номи остида инсонларни диндан маҳрум қилганлар шундай ўйлашарди.\nДирина ҳар фурсатда Ислом динига ташланиб қоларди. Айниқса, “Муҳаммад алайҳиссалом пайғамбар бўлганида ўлимдан қўрқмас, ғорда яширинмасди”, дерди. Лекин бошқа динсизлардан кўра хушмуомала эди. Ҳеч бўлмаганда, Муҳаммад демасди, “алайҳиссалом” сифатини қўшиб гапирарди. Хуллас, қачон қараманг шу савол билан бошни қотирарди. Бу гапини бир жамоатда ҳам гапирган эди, у ерда Ойнур ҳам бор эди. У худди ўшандай кескин тарзда ўрнида жавоб қилганди. Шундоқ сумкасида Инжилни чиқариб ўқиди:\n– Исо ҳам душманларидан қочди. Бу борада ҳеч ким ҳеч нарса демайди-да, Муҳаммадга келганда муҳокамаю танқидларни кўпайтирамиз. Муҳаммадни мен ҳам севмайман, лекин бунақа ноҳақ ҳужумларга ҳам кўнглим чидамайди! Мен мусулмон оиланинг қизиман. Бугунгача бировдан Исони камситадиган, ёмон кўрсатадиган ҳақорат эшитмадим, лекин шуни истардимки, бу қадар меҳр-муҳаббатли кўринган Иегова шоҳидлари ҳам мусулмонлардай бўлсин. Ҳеч кимни ноўрин танқид қилишмасин! Қолаверса, албатта, пайғамбарлар душманларидан қочишлари керак эди. Қочишмаса, умматлари улардан ўрнак оларди.\nИлк бор буни Ойнурдан эшитдим. Демак, Исо ҳам душманларидан қочган эди. Офарин Ойнурга, нозик нуқталаридан тутганди уларни. Ўша кезлари ундан бироз жаҳлим чиққанди “Нега Муҳаммадни ҳимоя қиляпти”, деб. Бу воқеани шунинг учун гапириб бердим. Қандай эътиқодда бўлишидан қатъи назар, биров ноҳақ айбланса, ўлмаган виждонлар бундан беҳаловат бўлади. Буни Ойнурда кўргач, яна-да яхшироқ англадим.\nБир неча кундан кейин Иегово шоҳидлари ҳамшираларим билан учрашув белгиладик, майдонга чиқадиган эдик. Бу гал анча хотиржам эдим. Тадқиқчим келди. Катта иштиёқ билан майдонга чиқдик. Биринчи кирган жойимиз кийим дўкони бўлди ва у ерда жуда чиройли сўзладим. Сотувчилар мени қизиқиш билан эшитишди. Бундан журъатим ортди, уларга китоб, журнал ва варақалар ташлаб чиқдик. Яна бир қанча уйга кирдик, икки хонадонда бизни ичкарига олишмади, ҳақорат қилиб қувишди. "Майли, ким ҳақорат эшитмасдан фикри тасдиқланибди?” дедим. Қолаверса, биз барибир ҳақоратларга тайёр эдик. Жуда чарчаган эдик, аммо бу ҳорғинликка арзирди ҳам. Ишончим комилки, тадқиқчим мен ҳам ҳақимда яхши нарсалар ёзиб бораётганди. Нима бўлганда ҳам инсонман-да, менга паст баҳо қўйилиши эҳтимолини ҳам хаёлимга келтиришни истамасдим.\nЯна бир қанча уйга кириб, сўнг майдондан қайтар эдик. Бир бинога кирдик, қаршимиздаги хонадоннинг қўнғироғини босгандик, очиқ чеҳрали хоним эшикни очди. Табассум билан сўради:\n– Безовта қилганимиз учун айбга буюрманг. Аллоҳнинг динига даъват қилиш учун айланиб, ичкарига кирсак майлими? – дедим.\nАёлнинг табассуми қаҳ-қаҳага айланди:\n– Ҳай, Аллоҳим, бугун ўнг томонимдан уйғонибман, ғолибо, сиздан олдин бир бошқа хоним ҳам келди, – деди.\nБирдан аёлнинг орқасидан кўринган бошга кўзим тушди. Гулдерен эди у. Яна у билан бир-биримизга термилишдик. Гулдерен бизга салом берди. Саломига алик олдик.\n– Унда биз ичкарига кирмай қўяверайлик, – дедик. Зинадан тушаётганимда орқамдан шундай дея қолди:\n– Иншааллоҳ, бир куни сен билан бирга айланамиз, Жамила! – деди.\n– Иншааллоҳ, – дедим изтироб ва умид қоришиқ алпоздаги табассум билан. Иккимиз ҳам жилмайиб қўйдик. Табассумнинг таъми бўлганида эди, бизнинг кулгумиз “нордон таъмли табассум” бўларди.\n1-қисм 2-қисм 3-қисм 4-қисм 5-қисм 6-қисм 7-қисм 8-қисм 9-қисм 10-қисм 11-қисм 12-қисм 13-қисм 14-қисм 15-қисм 16-қисм 17-қисм


Ҳонгконгда миллионер фақирлар устидан пуллар сочди (видео)\n19:51 / 18.12.2018 19702\nҲонгконгда миллионер шаҳарнинг энг ночор туманларидан бирида одамлар устидан пуллар сочди ва бу қилмиши учун ҳибсга олинди.\nВоқеа 15 декабрда юз берган. 24 ёшли маҳаллий бизнесмен, Coin Young Master (Тангалар устаси) тахаллуси билан маълум бўлган Вон Чхин Кхит осмонўпар бинолардан бирининг томидан 100 миллион Ҳонгконг долларига (12,7 млн доллар) тенг миқдордаги минглаб банкноталарни сочиб юборди. Одамлар шу заҳотиёқ пулларни йиғишга тушиб кетишган ва натижада ур-йиқит юзага келган.\nВон “ночорларга ёрдам бериш учун бойларни талашини” ва “одамларга биткоинлар ҳақида айтишга мажбурлигини” айтган. Полиция Вонни жамоат тартибини бузишда айблаб, ҳибсга олган. Одамлардан йиғган пулларини полиция бўлимига олиб боришлари сўралган.\nМаҳаллий ОАВ дастлаб ушбу акцияни биткоин-миллионер уюштирганини маълум қилган, бироқ бу маълумотларни Ҳонгконг биткоин-уюшмаси президенти Леонард Виз инкор этган.\n“У биткоин-миллионер эмас, балки молиявий пирамиданинг эгаси”, деб айтган Виз.\n2012 йилда Вон телефонлар ўғирлашда айбланиб, ҳибсга олинган. Ўшанда у сузиш бўйича мураббий бўлиб ишлаган. 2017 йилда эса у мижозларни олтинга пул тикишга кўндириб, кейин уларнинг пуллари билан ғойиб бўлувчи фирибгарларга алоқадорликда гумон қилинган. Вон, шунингдек, мижозларига киритган пулларидан камида 4 марта кўпроқ пул ваъда қилувчи молиявий пирамида эгаси ҳисобланади. Охирги вақтда Вон биткоинлар майнингига мўлжалланган қурилмаларни реклама қилиш билан шуғулланиб келган.\nНомаълум миллионер “Оч ўйинлар” фильми услубида омон қолишга мусобақа уюштирмоқда\nЖеки Чан 65 ёшда


2 йил аввал | Doston048 | 357\nУшбу мақолага нисбатан шарият кўзи билан ўз изоҳларингизни иложи борича тушунтириб ўтишингизни илтимос қилиб сўраб қоламан.\n"Ўқувчимизнинг Исломда ислоҳотлар хусусидаги мактубига "Ҳаракат"нинг жавоби\nИсми кўрсатилмаган ўқувчимиз: Азизларим, мен сизлардан ғоят миннатдорман. Жуда кўпчиликка Ҳаракат сайти ҳақида мен яхши хабар берганман. Аммо кўпинча сайтдаги ИСЛОМНИ ИСЛОҲ ҚИЛИШ, яъни ягона имон фарзини қолдириш фикридан сўнг кўпчилик "Э, бу сайт бўмайдикан" деябди. Шахсан бу ислоҳ тўғри фикр, аммо фикр муалифи қорамоллардан камида 2 юз йил олдинда фикрламоқда. Менимча Исломга таалуқли ҳар бир сўзни сайтдан учириш лозим. Зероки ЎЗТВда Ҳаракатни Исломий тўда демасин. РЕСПЕСТ.\n"Ҳаракат": Авваломбор билдирган фикрингиз учун катта раҳмат. Биз "Исломни ислоҳот қилиш" фикрига жуда ҳам жиддий қараймиз. Чунки, Ислом дунёси аянчли аҳволда. Сўнги юз йилликларда мусулмонлар бирота илмий ёки техник янгилик яратмадилар. Яқингача Туркия ва Эрондан бошқа ҳамма Ислом мамлакатлари Ғарбнинг мустамлакаси эдилар. Бошқаларни қўйинг, ўзбеклар қандай аҳволда эди? Ғарбда поездлар, электр энергияси, радио ихтиро қилиниб, учоқлар қилишга бошланган бир пайтда биз шам чироқлар ва Қўқон аравадан нарига ўтолмаганмиз. Руслар келмагунча бутун қурилишларимиз пахса ёки гувала деворга асосаланарди. Ҳозир ҳам мусулмонлар ҳамма ерда Ғарбга хизматкорлик қилишади, холос. Табиий, Япония ва Жанубий Кореяни ҳам моҳиятан Ғарбга қўшмоқдамиз.\nШундай экан, мусулмонлар бундай қолоқлигимизнинг сабаби нимада, деб ўйлашлари керакмасми? Биз шуни ўйлаямиз. Биздан бошқа ҳеч ким ўйламаяпти демоқчимасмиз. Масалан, бизнинг сайтимизда 19 асрнинг ахири, 20 асрнинг бошларида Афғонистонда яшаган Ислом уламоси Афғоний ҳақида мақола эълон қилинган эди. Афғоний Ислом дунёсининг қолоқлигида Ислом динининг роли борлигини гапирмаслик ножиддийликдир деган маънода гапиришга бошлагач, зўрға Мисрга қочиб қолган. Чунки, маҳаллий чала муллалар уни Исломга шак келтиришда айблаб, уни тошбўрон қилишга чақиришган. Ёки Малайзиянинг собиқ Бош вазири Махатхир Мохаммад Исломда ислоҳотлар кераклигини ёзганда, "Бирлик" лидери Абдураҳим Пўлат "Малайзиянинг собиқ Бош вазири каби тарафдорларим борлигидан мамнуман" номли мақола ёзганди. Чунки, унинг ўзи ҳам ислоҳотлар тарафдори.\nБаъзи чаласаводлар "Исломда ислоҳот" сўзларини Қуръонни ислоҳот қилиш деб тушунадилар. Мутлақо хато. Қуръон Аллоҳ томонидан берилган муқаддас китоб, уни ислоҳ қилишни гапириш динимизга қарши гапириш бўларди. Гап Қуръонни тўғри тафсир қилиш, яъни уни тўғри тушунтириш тўғрисида кетмоқда.\nКичикина бир мисол олайлик. Биз ўзбеклар "кўзингга қара" деган иборани кўп ишлатамиз. Аслида, ҳамма нарсага кўз билан қаралади. Аммо кўзингга қандай қилиб қарайсан. Нима билан қарайсан кўзингга: Кўзинг биланми? Аммо, бу иборанинг маъносини ҳамма тушунади. Шунга ўхшаш мисоллар жуда кўп. Уларнинг асосида ҳамма тушунчаларимизни сўз билан тўппа-тўғри ифодалаб бўлмаслиги, тушунчаларимиз бойлиги - тилимизнинг бойлигидан кучли эканлигидадир. Араб тили ҳам шундай, унинг сўз бойлиги Аллоҳ берган тушунчаларни тўппа-тўғри ифодалай олмайди. Шу сабабли, "кўзингга қара"ни қандай тушунсак, Қуръондаги жуда кўп ибораларни тўғридан-тўғри эмас, бошқачароқ тушуниш кераклигини тушунамиз. Айнан, шу сабабдан, Қуръон тафсир қилинган.\nАммо, тафсир қилганлар ҳам одам. Улар ҳам Қуръондаги ибораларни ўз билимлари доирасида тафсир қилишган. Масалан, Исломнинг фарзларидан бири Намоз ҳисобланади. Намознинг фарзларидан ёки шартларидан бири - номозни Каъбага қараб қилишдир ёки ўқишдир. У замонларда Ернинг думалоқлигини билмаган уламоларимиз, бу шартни тўғридан-тўғри тушунишган ва Каъба тарафга қараб номоз ўқишни буюришган. Аммо, кейин билсак, Аллоҳ ерни думалоқ қилиб яратган экан. Демак, Каъбанинг горизонти ташқарисидаги жойларда Қаъбага қараб номоз ўқиш имкони йўқ. Айниқса, Ернинг орқа тарафида, масалан Америкада туриб, Каъбага қараб номоз ўқишни гапириш кулгилидир. Ҳозир мусулмонларнинг мутлақо кўпчилиги, Қуръоннинг ҳозирги тафсиридан келиб чиқсак, номоз фарзини бажараяпмиз деб ўзларини алдаб юришибди. Бундай оммавий иккиюзламасилик Ислом дунёсининг қолоқлиги сабабларидан биридир.\nЭнди 5 маҳал номоз ва рўзани олайлик. Ер юзининг шундай жойлари борки, у ерларда қуёш ёки бутунлай ботмайди ёки бутунлай чиқмайди. Демак, қуёш чиқишидан ботишига қадар 5 маҳал номоз ўқиш ва рўза тутиш фарзлари маъносини йўқотади. Нима, Аллоҳ ер юзининг шундай жойлари борлигини билмасдан бизга 5 та фарз буюрганми? Йўқ, биз ўзимиз Қуръонни тўғри ўқий олмаганмиз.\nҲаж фарзи ҳам шундай. Имкони бор ҳар бир мусулмон Ҳаж қилиши керак. Ҳозир, масалан, Ўзбекистонда Ҳаж қилиш имкони бор мусулмонлар жуда кўп. Аммо, ҳамма истаганларга рухсат берилса, Ҳаж кунлари Маккаю Мадинага одам сиғмайди. Мусулмонларнинг сони бир кун шундай юксак даражаги чиқишини Аллоҳ билмасмиди? Демак, биз Қуръонни тўғри ўқимаганмиз. Закот тўғрисида ҳам шу каби нарсаларни айтиш мумкин.\nХуллас, Ислом уламолари тўпланиб, Қуръонни қайтдан тафсир қилишлари ва динимизнинг ягона фарзи Имон эканлигини эълон қилишлари керак. Номоз, Рўза, Ҳаж ва Закот эса, қилса савоб, қилмаса гуноҳ бўлмаган амалиётлар сифатида қолади.\nБу инқилобий, ростдан ҳам ҳар ким ҳам тушунавермайдиган инқилобий ислоҳотлар масаласини биринчи бўлиб "Ҳаракат" тарафидан кўтарилаётгани учун мусулмонлар бизга раҳмат дейишлари керак. Мақсадимиз, фақат ном чиқариш ва раҳмат олиш эмас, Ислом дунёсининг ривожланиши йўлида ўзимиз яратган тўсиқларни олиб ташлаш.\nБу фикрларимизни оддий мусулмонларга тушунтириш осон бўлмаслигини биламиз. Мана, оддий бир мисол, насронийлар тарихидан. Бор-йўғи 400 йил аввал насронийлар Ер Қуёшнинг атрофида айланади деган Жордано Брунони тириклайин ўтда ёқишганди. Худди шунга ўхшаб, мусулмонлар бизни тошбўрон қилишга тайёр эканликларини жуда яхши биламиз. Лекин, уламоларимиз насронийларнинг тажрибасини ҳам ҳисобга олиб, мусулмонлар ичида иш олиб боришлари ва Қуръоннинг янги тафсирини яратиб, ҳаммани янги тушунчалар доирасида яшашга чақиришлари керак. Иложи борича қон тўкилмасин.\nОхир-оқибат ҳамма нарса биз айтгандек бўлиши, Ислом дини фақат Имон фарзимиз эканлигини тан олиши шубҳасиздир.\nБуни тушунган одамлар оддий мусулмонлар ичида тўғри тушунтириш ишлари олиб боришлари мақсадга мувофиқ бўлдади. Дарҳол 4 та фарзни йўқ қилишни эмас, шундай фикрларнинг асосида бир нарсалар борлигини тушунтириш лозим. Қайсибир даражада фатволар берилгандан кейингина ҳамма мусулмонлар бир фарзлиликни қабул қиладилар. Акс ҳолда, илғор мусулмонлар Имонийлар мазҳаби деб ном оладиган янги мазҳаб тузиш ишига бел боғлайдилар ва мусулмонлар ичида навбатдаги бўлиниш юз беради. Худо кўрсатмасин.\n"Ҳаракат" Хабар Агентлиги - ҳттп://ҳаракат. нет/неwс/? ид=13860"\nБу Исломдан ва унинг таълимотларидан тамоман бехабар, ғарбнинг таъсири остида қолганларнинг фикрларидир. “Исломни ислоҳ қилиш” деган гапнинг ўзи куфрдан бошқа эмасдир. Аслида мусулмонларни ислоҳ қилиш керак ва бу иш бошланганига анча бўлган. Бу каби кенг кўламдаги ишлар катта уриниш ва кўп вақт талаб қилади. Сабр билан иш олиб бориш керак. Юқорида ёзилган гапларнинг кўплари куфр ва бедодликдан ўзга ҳеч нарса эмас. Исломни билмаган ва унга амал қилмайдиганларнинг сафсатасидан бошқа нарса эмас.\nЎзини билган одам учун кимнинг ким эканини бир – икки оғиз гап етарлидир. “Исломни ислоҳ қилиш”ни хоҳлаётган аввало ўзини ислоҳ қилсин, гапини ислоҳ қилсин!\nҚуёш Аршнинг тагига бориб сажда қилиб яна эрталаб чиқиши\nАфрикалик ва Эквадорлик бола ҳақида


Обод бўламиз деб чакки тагида қолдик... ёки обод маҳаллалар аҳолиси нимадан норози? - Халқ сўзи\n17:50 19 Февраль 2019 Жамият\nАҳоли мурожаатлари асосида ҳудудлардаги ижтимоий-иқтисодий ҳолатни ўрганиш бўйича Республика ишчи гуруҳининг 2018 йил 16 августдан 30 декабрга қадар Қашқадарёда олиб борган фаолияти давомида соҳада ҳали бир талай муаммолар борлиги маълум бўлди.\nХусусан, жойларда амалга оширилиши режалаштирилган ишлар тугатилмаган, айримлари умуман бошланмаган бўлишига қарамасдан, кўпчилик маҳалла фуқаролари йиғинларида иш ўта қониқарсиз ташкил этилган. Аксарият ҳудудларда аҳоли хонадонларининг 70 — 80 фоизида таъмирлаш ишлари лозим даражада ташкил қилинмагани, яшаш уйларининг фасад қисмлари таъмирланмагани, томорқа ерларида экинлар экилмагани аниқланган.\nИшчи гуруҳи маълумотида келтирилишича, Шаҳрисабз шаҳридаги “Ипак йўли” МФЙдаги 13 та кўп қаватли уйнинг биронтасида 2004 йилдан бери иситиш ва ичимлик суви таъминоти тизимлари умуман ишламаган, ушбу уйларда 2007 йилдан бери табиий газ ҳам йўқлиги сабабли аҳоли ёнғин хавфсизлиги талабларига зид равишда мажбурликдан ўтин ҳамда газ баллонлардан фойдаланиб келмоқда, “Обод маҳалла” дастури доирасида уйлар атрофидаги ноқонуний қурилмалар бузилмаган, болалар майдончалари қурилмаган ва йўллар таъмирланмаган.\n“Республика ишчи гуруҳи хулосасидан кейин бу муаммолар ўз ечимини топгандир”, деб ўйларсиз. Албатта, ишчи гуруҳи мазкур муаммоларни ўрганганидан кейин, яъни қиш кунлари кириб келганида бу соҳадаги мутасаддилар “ғимирлаб” қолишди. Ишчи гуруҳи хулосасидан келиб чиқиб, мавжуд муаммоларни бартараф этишга киришилди. Аммо ёз бўйи қилинмаган ишларни қисқа вақтда бажариш имкони борми?! Табиийки, йўқ. Натижада яна аксарият ишлар одатдагидек — ўлда-жўлда қолиб кетди.\nУшбу муаммолар натижасини ўрганиш мақсадида Шаҳрисабз шаҳридаги Ипак йўли маҳалласида бўлганимизда, қалин қор ёғаётган эди. “Қолган ишга қор ёғар” деганларидек, маҳалла ички йўлларида юришнинг ўзи амримаҳол. Маҳалла раиси Мавлуда Юлдашева маҳалла билан таништириш асносида йўллардан хижолат чеккандек бўлди.\n— Йўлларимиз ҳали тайёр эмас, шунинг учун ҳамма жойга боришимиз қийин, лойга ботиб қоласиз-да, — дейди у хижолатомуз. — Лекин ишчи гуруҳи ўрганиб кетганидан кейин анча ўзгаришлар бўлди. Ҳозир ичимлик суви ўтказиляпти. 13 та кўп қаватли уйнинг ҳаммасида газ таъминоти тўлиқ йўлга қўйилди. Канализация қувурлари янгидан ўрнатиб чиқиляпти. Умуман, ишчи гуруҳи камчиликларни кўрсатганидан кейин мутасадди ташкилотлар масъулиятини сезди. Ширкатимиз ҳам ишлашга ҳаракат қилиб жонланиб қолди. Ички йўлларимиз сув ва канализация қувурлари ўтгандан кейин асфалть қилинади.\nЛойга ботиб бўлса-да, айрим уйлар олдига бориб, хонадон эгалари билан суҳбатлашдик. Дарвоқе, бу маҳалла билан бирга унга қўшни бўлган Ғалаба маҳалласи ҳам ўтган йили “Обод маҳалла” дастурига киритилган экан.\nУшбу маҳаллада яшовчилардан Алишер Абдиев ва Жаҳонгир Бекмуродов эса уйларни иситиш масаласи жуда оғирлиги, шу пайтгача электр печкада иситилганлиги, ҳозир газ келгани, лекин газда уйни иситиб бўлмаслиги, сабаби, оилаларда ёш болалар борлигини айтишади.\n— Уйимиз биринчи қаватда жойлашган, — дейди 108-уй, 10-квартирада яшовчи Гўзал Бурганова. — Биринчи қаватдагиларда газ йўқ. Шунинг учун печкада ўтин ёқишга мажбур бўляпмиз. Уйларимиз эса захлаб кетган.\n— “Обод маҳалла” дастури бўйича кўчаларимизга канализация, сув қувурлари тортилди, — дейди Ғалаба маҳалласи яшовчи Тўлқин Тожихонов. — Лекин том тўлиқ таъмирланмади. Шунинг учун чакки ўтиб, уйларимиз захлаб кетяпти. Подъездлар “қўл учида” грунтовка қилинган. Иситиш учун электр печкадан фойдаланамиз.\n— Уйимизнинг тепасида таъмирлаш ўтказилганидан кейин аҳвол яхшиланиши ўрнига чакки ўтадиган бўлиб қолди, — дейди шу маҳалладаги 4-уй, 4 квартирада яшовчи Раъно Сайфуллаева. — Ёғингарчилик бошланганидан буён шундай. Мана, кўраётган бўлсангиз сув оқиб, шифт ва деворлар намиқиб кетган. Сектор бошлиқларини танимайман, келишмаган, лекин ширкатдан келишган, таъмирлаб берамиз, дейишганди, аммо шу пайтгача дараклари бўлмади.\n— Маҳалламиз ўтган йили “Обод маҳалла” дастурига тушиб, тугаб ҳам бўлди. Кўп режалар қилинган, лекин амалда бажарилгани йўқ, — дейди “Ғалаба” маҳалла фуқаролар йиғини раиси Гулнора Оққўзиева. — Аммо ҳокимимиз “Йўлларни асфальт қиламиз, уйларга икки камерали замонавий иситиш мосламалари ўрнатамиз”, деб ҳаракат қиляптилар. — Учта кўчамиз бор. Биздаги муаммолар — йўлларимиз расво, битта кўп қаватли уй авариявий ҳолатда. Раҳбарларнинг ҳаммаси кўрган. Лекин натижа бўлгани йўқ. Ўша уйда ўзим ҳам яшайман, очиғи, айтишга ҳам уяламан. “Бу йил қиламиз, дейишган. “Йўллар ичимлик суви, канализация тармоқлари уйларга киритилгандан кейин қилинади”, дейишмоқда.\nБу ҳудуддаги ижтимоий муаммоларнинг айримлари холос. Афсуски уларнинг аксарияти қоғозларда бажарилиб, асосий ишлар қиш келганда қор остида қолиб кетмоқда. Акс ҳолда, республика ишчи гуруҳининг вилоятдаги 568 минг 628 та аҳоли хонадонларида уйма-уй юриши ҳамда ижтимоий ва бошқа объектларни ўрганиши давомида жами 115 минг 502 та муаммо аниқланмаган бўлар эди.


РАЙҲОН УНДАН ҒАЗАБЛАНАЁТГАН МУХЛИСЛАРИГА ЖАВОБ БЕРДИ – Mazmun.Uz\nРАЙҲОН УНДАН ҒАЗАБЛАНАЁТГАН МУХЛИСЛАРИГА ЖАВОБ БЕРДИ\nот designer · 03.11.2016\nХонанда Райҳон Ғаниева ҳамда машҳур бошловчи Фарҳод Алимовларнинг турмуш қуришаётганликлари ҳақидаги хабар кимнидир ҳурсанд қилган бўлса, яна кимнингдир ғазабига дучор бўлди. Хуллас Райҳоннинг Инстаграмдаги саҳифаси ана шу каби таъна-дашномли фикрларга тўлиб тошди.\nРайҳон шу каби изоҳларга битта қилиб жавоб ёзишга қарор қилди.Бу хакда “darakchi.uz” маълумот берди.\n“Бекорга ҳаракат қилманг, меҳнатингизга ачинаман. Мен уларни ҳатто ўқимайман. Сизларга вақтингизни фойдалироқ нарсаларга сарфлашингизни маслаҳат берган бўлардим. Атрофингизга назар солинг, аҳир ҳаётимизда мўъжизалар қанчалар кўп, уларни қандай сезмаслигингиз мумкин? Бу йўл билан сизларга ўз муҳаббатимни изҳор қилишга уруняпман. Ҳатто сиз мени ўзингизга дўст деб билмасангиз ҳам, мен сизларни барибир яхши кўраман ва улкан бахт тилайман. Чин қалбдан.”\nВперед Райҳон Фарҳод Алимовга турмушга чиқиш учун Йигиталидан рухсат сўраганмиди?\nНазад Райҳон ва Фарҳод — тўй санаси маълум бўлди\nШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\t"Бу фикрлар Одил Аҳмедовга умуман ярашмади"\tИслом Каримов ҳақида ҳайдовчиси айтган ҳақиқат\tСелфидан беҳаёликкача: Зарина Низомиддинова нега бундай суратга тушди? (фото)\tШавкат Миромонович Мирзиёевнинг оила аъзолари билан тўлиқ танишинг (фото).\tШов-шув: Бош Вазирга эр сўраб мурожаат қилишгани ёлғон экан\tАрзон уйларнинг нархи маълум бўлди\tУЧИНЧИ ЖАҲОН УРУШИ 2017 ЙИЛИ БОШЛАНАДИ?!\tСергелидаги "уй-жой" машмашаси: Мирзиёевнинг буйруғи ўйинчоқми?\tОтасининг хонанда Шаҳзодага уйланаётганини эшитган Лола бунга қандай муносабат билдирган?\tЭнг кўп ўқилганлар\tШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\t19573 0 23.12.2016\tСелфидан беҳаёликкача: Зарина Низомиддинова нега бундай суратга тушди? (фото)\t14070 0 26.10.2016\tИслом Каримов ҳақида ҳайдовчиси айтган ҳақиқат\t13145 0 08.09.2016\tШавкат Миромонович Мирзиёевнинг оила аъзолари билан тўлиқ танишинг (фото).\t8346 0 28.01.2017\tОтасининг хонанда Шаҳзодага уйланаётганини эшитган Лола бунга қандай муносабат билдирган?\t8101 0 05.02.2017\tШок! Шаҳзода Матчонова яна “кўз кўрса уяладиган” аҳволда! (фото)\t7826 0 26.02.2017\t“Зуҳра Солиева Зокир Очилдиевга турмушга чиқди”\t7235 0 03.02.2017\tДоллар нархи 7000 дан ошди. Маълум бўлишича, бунинг сабаби…\t6888 0 03.03.2017\tПутиннинг асл ниятини фош этишди. Қойил-е!\t5682 0 28.02.2017\t“Футболчиларимиз ҳам либос кийишади-ку. Ҳеч бўлмаганда шармандалик либосини!”\t4331 0 19.01.2017\tFacebook\tFacebook


09:04 29.08.2020 (Янгиланган 14:46 29.08.2020)\nЎзбекистонда давлат мактаблари ўз фаолиятини 14 сентябрдан бошлайди. Ўтказилган махсус сўровнома натижаси ота-оналарнинг 76 фоизи таълим мактабга қатнаган ҳолда, яъни анъанавий шаклда олиб борилиши тарафдори эканликларини билдирганлар\nТОШКЕНТ, 29 авг - Sputnik. Ўзбекистон мактабларида янги ўқув йили 14 сентябрдан бошланади. Бу ҳақда президент Шавкат Мирзиёев раислигида ўтказилган умумий ўрта таълим муассасаларида ўқув йилига тайёргарлик масалалари бўйича видеоселектор йиғилишида маълум қилинди.\nЭслатиб ўтамиз, сал олдин Халқ таълими вазирлиги томонидан мактабларни очиш борасида алоҳида сўровнома эълон қилинган эди. Сўровда 5 миллион 500 минг нафар ота-она иштирок этган. Уларнинг 76 фоизи таълим жараёнини мактабга қатнаган ҳолда, яъни анъанавий шаклда олиб бориш тарафдори эканликларини билдирганлар, қолган 24 фоизи эса масофавий шаклда – теледарслар орқали давом эттиришни маъқул кўришган.\nШундан келиб чиққан ҳолда, мактабларда таълим анъанавий, шу билан бирга масофавий шаклда йўлга қўйилиши белгиланди.\nАйни вақтда ҳаракатлар схемасини ишлаб чиқиб, тажрибадан ўтказиш бўйича топшириқ берилган. Тажриба асосида ўқувчиларни мактабда ким кутиб олиши, қайси синф қайси эшикдан кириши, синфхоналарнинг ҳавоси қачон алмаштирилиши каби ҳар бир қадам аниқ белгилаб олинади.\nПандемия даврида мактаб директори, синф раҳбари ва ота-она ўртасидаги мулоқотни ҳар қачонгидан ҳам кучайтириш мақсадида уйдан таълим оладиган ўқувчиларнинг ўзлаштиришини кундалик мониторинг қилиб борилади.\nЭслатиб ўтамиз, пандемия даврида мактаблар фаолиятини йўлга қўйиш - қабул қилиниши жуда қийин бўлган масалалардан биридир. Шу кунларда Бутунжаҳон соғлиқни сақлаш ташкилоти раҳбари Тедрос Гебрейесус дунёда коронавирус касаллиги яна икки йилгача давом этиши мумкинлигини билдирди.\nБМТ Бош котиби Антонио Гутерриш пандемия сабабли кўп давлатларда тўхтаб қолган таълим жараёни оқибатлари келгусида дунё ҳамжамияти учун ўта оғир бўлиши мумкинлигини айтди. Бу дегани "барчамиз пандемия шароитида коронавирус билан яшаш, ишлаш ва фарзандларимизни ўқитишга тайёр бўлишимиз керак".\nБирламчи воситалар билан ҳокимликлар таъминлайди\nАйни вақтда туман ва шаҳар ҳокимлари, сектор раҳбарларига мактабларни санитар талабларга мувофиқ, бирламчи воситалар билан тўлиқ таъминлаш вазифаси қўйилди. Санитария хизмати марказлари 5 сентябрга қадар ўз ҳудудидаги мактабларнинг янги ўқув йилига тайёрлик ҳолатини ўрганиб, жамоага қўшимча ўқув-тренинглар ўтади. Бундан мақсад – мактабларга амалий ёрдам кўрсатиб, ота-оналарнинг кўнглини хотиржам қилишдир.\n"Мактаб" тариф режаси ва интернет масаласи\nЎзбекистон интернет тезлиги бўйича дунё рейтингида яна юқорилади\nАхборот технологиялари ва коммуникацияларини ривожлантириш вазирлигига жойларда рақамли телевидение сигнали ва интернет тезлигини таъминлаш, чекка ҳудудлардаги коммуникация тизимларини тўлиқ тестдан ўтказиш бўйича кўрсатма берилди. Ўқувчилар учун интернетдан фойдаланишда имтиёзли "Мактаб" тариф режаси жорий этилиши айтилди.\nТаълим муассасаларидаги тозалик ва озодаликни сақлаш, синфхоналар ва атрофни дезинфекция қилиш масалаларига алоҳида эътибор қаратилади. Ҳар бир мактабга ички ишлар ва Миллий гвардия ходимлари бириктирилиб, тартибни сақлаш ва карантин талабларига риоя этилишини назорат қилади.\nЎқувчилар соғлигидан доимий хабардор бўлиш мақсадида ҳудудий поликлиника ёки врачлик пунктларидан камида бир нафардан тиббиёт ходими жалб этилади.


14 Декабрь, 16:48 • Ёш адолатчилар, Жиззах вилояти, Янгиликлар • 343 марта кўрилди • Комментариев к записи Ёшлар – келажагимиз пойдевори нет\nОдам боласи дунёга шунчаки эмас, балки ҳазрат Навоий айтганларидек, комилликка етишиш, ўз атрофидаги одамлар таъсирида камолот пиллапояларини забт этиш учун келади. Маънан бой, жисмонан соғлом ва ахлоқан пок бўлиб боргани сари унинг оиласи, манзил-макони гўзаллашиб, ҳаёти файзли бўлади. Ватан меҳри эса ҳамиша унга куч- қувват бағишлайди.\nЙигирма биринчи асрда мафкуравий курашларнинг ақл бовар қилмайдиган турлари пайдо бўлмоқда. Хусусан, ҳеч бир халқнинг миллий, маънавий анъаналарига асосланмаган, фақат инсоний ахлоққа терс ҳаёт тарзига чақирувчи “оммавий маданият”нинг ташвишли томонлари жуда кўп. Айрим ғоявий тузоқлар кўринишидан аср янгилиги ёки “маданият”ига ўхшасада, улар кишиларга, айниқса, ёшларга мойдек ёқиши билан янада хатарлидир. Чунончи, “оммавий маданият” бирор бир миллатнинг маънавиятига асосланмаганлиги, балки ҳар бир миллатнинг маданият ва маънавиятига таҳдид бўлганлиги учун ҳам айни маданиятсизликдир. Бугунги кунда унинг таъсири кучайиб, ҳеч бир халқнинг миллий ва маънавий анъанаси, одатларига тўғри келмайдиган турли “урф-одатлар” кўпаймоқда. Ачинарлиси, айрим ёшлар унинг таъсирига тушиб қолишмоқда.\nБундай ёт ғоялар таъсирига тушиб қолган айрим ёшларда бузғунчилик, зўравонлик кайфиятини уйғотишининг олдини олиш мақсадида Ўзбекистон “Адолат” СДП Жиззах вилоят Кенгаши ҳамда шаҳар ва туман Кенгашлари томонидан турли хил тадбирлар ташкиллаштирилмоқда. Жумладан, уюшмаган ёшлар ўртасида мини футбол, шахмат, стол тенниси каби турли спорт мусобақалари мунтазам ўтказиб келинмоқда.\nҚолаверса, ёшларнинг онгида маънавий бўшлиқ қолдирмаслик мақсадида партиянинг “Ватан келажаги ёшлар қўлида” лойиҳаси доирасида “Депутат – ёшлар даврасида”, “Фарзандлари соғлом юрт – қудратли бўлур” лойиҳалари доирасида “Биз одам савдоси ва турли экстремистик оқимларга қаршимиз”, “Яхши касб-етук мутахассис-муносиб иш ҳаққи” лойиҳаси доирасида “Касбим менинг – фахрим менинг”, “Ўзбекистон – инсон қадри улуғланган юрт” лойиҳаси доирасида “Биз ҳеч кимдан кам эмасмиз, кам бўлмаймиз ҳам!” мавзуларида маънавий-маърифий тадбирлар ўтказилмоқда.\nБундан ташқари вилоят Халқ таълими бошқармаси ҳамда унинг ҳудудий бўлимлари билан ҳамкорликда мактаб ўқувчиларининг ижтимоий-сиёсий онгини ошириш, уларнинг ҳуқуқий маданиятини шакллантириш мақсадида турли хил семинарлар ташкиллаштирилмоқда.\nБундай маънавий-маърифий тадбирлардан кўзланган асосий мақсад, ёшларни бузғунчиликка, зўравонликка асосланган турли хил ёт ғоялар таъсирига тушиб қолишдан асраш ва уюшмаган ёшларни маълум бир мақсад йўлида бирлаштириш, бугунги тезкор замонда интернетдан тўғри фойдаланиш, фарзандларимизга ёшликдан касб-ҳунар ўргатиш, уларнинг бўш вақтларини мазмунли ўтказишдан иборатдир.\nЁшлар – келажагимиз пойдевори was last modified: Декабрь 14th, 2017 by matbuot\n« Тиббий хизмат такомиллашмоқда Жамоатчилик назорати – қонун устуворлигининг гарови »


Туркия: қурбонлик гўштлари 23 мамлакатда тарқатилди - Hidoyat.uz\nАсосий саҳифа Янгиликлар Дунё янгиликлари Туркия: қурбонлик гўштлари 23 мамлакатда тарқатилди\nЧоп этилди Avgust 2, 2020 Туркия: қурбонлик гўштлари 23 мамлакатда тарқатилдиda fikr bildirishni o'chirish\nҚурбон ҳайити куни Туркия қурбонлик гўштини учта қитъада жойлашган 23 мамлакатда ва 34 минтақада тарқатди. Бир миллионга яқин одам қурбонлик гўштини «Deniz Feneri» ташкилоти орқали олди. Таъкидланишича, бу йил турк кўнгиллилари коронавирус инфекцияси пандемияси туфайли бошқа мамлакатларда гўштни тарқатишда шахсан иштирок эта олишмади. Шу муносабат билан қурбонлик хорижий мамлакатлардаги ҳамкор ташкилотлар орқали уюштирилди.\nАфрикада Дениз Фенери ҳам аҳолининг турмушини яхшилашга қаратилган қатор лойиҳаларни амалга оширмоқда: масжидлар, қудуқлар, ўқув марказлари, меҳрибонлик уйлари қурилмоқда. Тўқнашувлар, урушлар ёки қурғоқчилик давом этадиган минтақаларга кўпроқ эътибор берилади. «Deniz Feneri» бу йилги Қурбон ҳайитида Мянмадаги Аракан штатининг Ситтве шаҳридаги роҳинжа мусулмонларига қурбонлик гўштини тарқатди. Бундан ташқари, қурбонлик гўшти Сурия, Фаластин, Ироқ, Ливан, Сурия, Яман, Покистон ва Босния ва Герцеговинадаги муҳтож оилалар томонидан қабул қилинди, деб хабар беради Anadolu агентлиги.\nШифокор антисептикларнинг ўқувчиларга хавфидан огоҳлантирди\nДунё мамлакатларининг 70 фоизи COVID-19нинг янги тўлқини ҳақида хабар берди


Тожикистон бош вазири ўринбосарининг ўғли қамалиши мумкин\nТожикистон ИИВ Тожикистон бош вазири ўринбосари Давлатали Саидовнинг ўғли, 23 яшар Фаромуз Саидов иштирокидаги ЙТҲ (йўл транспорт ҳодисаси) факти бўйича жиноий иш қўзғатган.\nҲуқуқни муҳофаза қилувчи маҳкаманинг матбуот котиби Умаржон Эмомали айтганидек, жиноий иш ЖК нинг 212-моддаси “Йўл ҳаракати ва транспорт воситаларини эксплуатация қилиш қоидаларини бузиш” бўйича қўзғатилган. Бу қилмиш беш йилдан ўн йилгача озодликдан маҳрум этиш билан жазоланади.\nЖиноий иш терговини Тожикистон ИИВ Тергов Бошқармасининг ходимлари олиб борадилар, деб айтди Умаржон Эмомали.\nИИВ маълумотларига қараганда, Фаромуз Саидов иштирокидаги авария 10 сентябрда содир бўлган. ЙТҲ да Фаромузнинг ҳамроҳи, 25 яшар Хилола Рахимова ва 30 яшар йўл бошқармаси ходими Рустам Сатторов ҳалок бўлишган. Фаромуз Саидовнинг ўзи Қораболодаги Миллий тиббиёт Марказининг нейрохирургия бўлимида врачлар кузатуви остида бўлиб келмоқда.\nБундан аввал Фаромузнинг онаси авария техник сабабларга кўра содир бўлган деб айтган эди. «У бошқа томонга ўтиб кетмоқчи бўлганида, машина рули бошқарилмай қолди ва у тўқнашув содир бўлган. Менинг ўғлим яхши тарбия олган, бироқ у маст бўлмаган. Биз ЙТҲ да ҳалок бўлганларнинг оила аъзоларига ёрдам беришга тайёрмиз», - деди у.


31 Январь 2017 14:55 1148\nБразилияда сариқ безгак жонланди. Айни дамда вирус Минас-Жерайс штатида тарқалмоқда. Касалликдан 40 киши ҳалок бўлди. Мутахассисларнинг айтишича, вирус қишлоқ хўжалик ҳудудларида кенг тарқаляпти. Ҳукумат эса касалликнинг олдини олиш учун аҳолини шошилинч эмлашдан ўтказмоқда.\nҲозирги кунда касаллик тарқалган ҳудудларга 5 миллиондан ортиқ вакцина юборилди. Соғлиқни сақлаш вазирлигининг маълумоти бўйича, касаллик юқтириш бўйича 70 ҳодиса рўйхатга олинган. Ҳозиргача 40 киши вафот этди. Ундан ташқари 360 киши вирусни юқтирганлигда гумонланиб шифокорлар назоратига олинди. Мутахассисларнинг айтишича, киши вирус тарқалган Минас-Жерайс штатига бориб келгани аниқланди. Ушбу касаллик ўлканинг марказида 1942 йилдан бери сезилмай келаётганди. Ўлка раҳбари касаллик тарқалиш хавфи юқори бўлиб турган 9 штатда ахоли эмлашдан ўтказилмоқда.\n2017-03-19 19:36:19 1833


Петербургдаги портлашни қозоғистонлик содир этгани айтилди, Қозоғистон муносабат билдирди » Ўзбекистон янгиликлари – Zamin.uz\n04 апрель 2017, 09:30\nСанкт-Петербургдаги метро портлашига Қозоғистон фуқаросининг алоқаси борлиги ҳақида гапиришга ҳали эрта. Мамлакатнинг 22 ёшли фуқароси Максим Аришевни қидириш ишлари давом этмоқда. У портлаш пайтида метрода бўлган ҳамда воқеадан сўнг алоқага чиқмай қўйган. Бу ҳақда Қозоғистон ташқи сиёсат идораси матбуот котиби Ануар Жайнаков Facebook’даги саҳифасига асосланиб Кун.уз ёзди.\nШу тариқа Жайнаков баъзи ОАВнинг Санкт-Петербургда 3 апрель куни уюштирилган теракт Қозоғистон фуқароси томонидан амалга оширилгани ҳақидаги хабарларига изоҳ берди. Аввалроқ қатор ОАВ Қозоғистон фуқароси танасидаги жароҳатлар у портлаш марказида бўлганидан далолат бериши, шу сабабдан тергов у терактга алоқадор бўлиши мумкинлиги ҳақида шубҳага боргани ҳақида хабар берганди. Шу билан бирга талабалик гувоҳномаси ва паспорт ҳам топилди. РИА Новости’нинг ҳуқуқни муҳофаза қилиш органларига манбага таянган ҳолда хабар қилишича, портлаш марказида Ўрта Осиёдан бўлган шахс жасади топилган, бироқ уни террорчи деб аташга ҳали эрта.\nҚозоғистон ТИВ матбуот котиби эса портлаш қурбонлари орасида ҳозирча мамлакат фуқаролари йўқ эканини хабар қилди. Унинг сўзларига кўра, ОАВ тақдим этган суратлардаги йигит Аришев эмас.\nЖайнаковнинг аниқлик киритишича, Қозоғистоннинг Санкт-Петербургдаги бош консулига Олмаотадан бўлган Ирина Аришева қўнғироқ қилиб, портлаш содир бўлганидан сўнг ўғли – 1996 йилда туғилган Аришев Максим Витальевич алоқага чиқмай қўйганини хабар қилган. Аришев Санкт-Петербургда ўз севгилиси ва қариндошлари билан бирга истиқомат қилади. Қариндошларининг маълумотига кўра, Максим сўнгги бор 3 апрель куни 14:30да алоқага чиқиб, университетдаги дарслардан сўнг Сенная площадь бекатидан Технологический институт орқали уйига қайтаётганини хабар қилган.\n"Ўйлашимча, Максим Аришевнинг Санкт-Петербургдаги терактга алоқадорлиги ҳақида гапиришга ҳали эрта. Уни қидириш ишлари давом этмоқда", - дея таъкидлаб ўтди ТИВ матбуот котиби.\nЖанаков ҳалок бўлганларнинг яқинларига ўз таъзиясини изҳор этган.\nЯнгиликлар » Дунё » Петербургдаги портлашни қозоғистонлик содир этгани айтилди, Қозоғистон муносабат билдирди


Қиёматнинг кичик аломатлари: Фитналар (2)\nBy Зубайр Исмоил on 03/27/2019 МАҚОЛАЛАР ҚИЁМАТ АЛОМАТЛАРИ\nАбу Ҳурайра разияллоҳу анҳудан ривоят қилинган ҳадисда Расулуллоҳ саллаллоҳу алайҳи ва саллам айтадилар: «Зулматли тун парчалари каби фитналар келиб қолмасидан амал қилиб қолишга шошилингиз! (Ўша фитналар келган кунларда) киши мўмин бўлиб тонг оттириб, кечга бориб кофирга айланади ва мўмин бўлиб кеч киргизиб, кофир ҳолда тонг оттиради, дунё матоси эвазига динини сотиб юборади».\nАбдуллоҳ ибн Амр разияллоҳу анҳумо айтади: “Расулуллоҳ саллаллоҳу алайҳи ва саллам билан бирга сафарда кетаётиб бир жойга тушдик. У зотнинг жарчилари: «Жамоат намозига!» деб нидо қилиб қолди, у зотнинг ҳузурларига тўпландик. Шунда Расулуллоҳ саллаллоҳу алайҳи ва саллам дедилар: «Мендан аввал бирон пайғамбар ўтган бўлса, умматини улар учун яхши деб билган нарсага йўллаш ва улар учун ёмон деб билган нарсадан огоҳлантириш унга лозим бўлган. Ушбу умматнинг офияти унинг аввалида қилинди, охирида бало-имтиҳонлар ва сизлар ёқтирмайдиган ишлар келади. Шундай фитналар келадики, кейингисининг олдида аввалгиси енгил бўлиб қолади. Бир фитна келганда, мўмин киши: «Шу мени ҳалок қилса керак», деб ўйлайди, кейин у барҳам топиб, бошқаси келганида: «Шунисида аниқ ҳалок бўлсам керак», дейди. Кимда-ким дўзахдан узоқ қилиниб, жаннатга киритилишини истаса, Аллоҳга ва охират кунига иймон келтирган ҳолда вафот қилсин. Одамлардан нимани кутса у ҳам одамларга ўшани берсин…».\nДарҳақиқат, Расулуллоҳ саллаллоҳу алайҳи ва саллам мусулмонларни ана шу фитналар, ёмонлик ва гуноҳлардан ҳимоя қиладиган нарсага йўллаб, уларга чалиниб қолишидан Аллоҳдан паноҳ сўрашга, солиҳ амаллар сари шошилишга, Аллоҳга ва охират кунига ҳақиқий иймон келтиришга ва мусулмонлар жамоасини маҳкам ушлаш билан фитналардан четланишга буюрдилар.\nУ зот саллаллоҳу алайҳи ва салламнинг: «Фитналардан, уларнинг ошкораю махфийсидан Аллоҳдан паноҳ тиланглар», деганлари шулар жумласидандир.\nҲузайфа разияллоҳу анҳу айтади: “Одамлар Расулуллоҳ саллаллоҳу алайҳи ва салламдан яхшиликлар ҳақида сўрар, мен эса ўзимга ёмонлик етишидан қўрққаним учун ёмонликлар ҳақида сўрар эдим:\n– Эй Расулуллоҳ, биз жоҳилият ва ёмонлик ичра эдик, Аллоҳ бизга бу яхшиликни (яъни иймон ва исломни) берди. Энди шу яхшиликдан кейин бирон ёмонлик бўладими?\n– У ёмонликдан кейин яна яхшилик бўладими?\n– Ҳа, бироқ унда хиралик бўлади.\n– Хиралиги нима?\n– Менинг йўлимдан бошқасига йўллайдиган қавм (бўлади), уларнинг яхши ишларини ҳам, ёмон ишларини ҳам кўрасиз.\n– Бу яхшиликдан кейин яна ёмонлик бўладими?\n– Ҳа, жаҳаннам дарвозаларига чорловчилар (бўлади), ким уларнинг чақириғини қабул қилса, унга улоқтирадилар.\n– Эй Расулуллоҳ, бизга уларнинг белгиларини айтиб беринг.\n– Улар бизнинг қавмимиздан, бизнинг тилимизда гапиришади.\n– Ўша нарса менга етса, нима қилишга буюрасиз?\n– Мусулмонлар жамоатини ва имомини (раҳбарини) маҳкам тутинг.\n– Агар уларнинг жамоати ҳам, имоми ҳам бўлмаса-чи?\n– Дарахтнинг томирини тишлаб бўлса-да, у фирқаларнинг ҳаммасидан четланинг, то ўлгунча мана шу ҳолатда қолинг, дедилар”.\nЯна булардан бошқа ҳадислар ҳам кўп бўлиб, барчасини бу ерда жамлайдиган бўлсак, гап жуда чўзилиб кетади. У ҳадисларнинг барчаси Расулуллоҳ саллаллоҳу алайҳи ва саллам умматларини эҳтиёткорликка чорлаган, оқибатидан огоҳлантирган оғир иш – фитналарга далолат қилади. У зот саллаллоҳу алайҳи ва саллам умматларини ана шу ёмонлик ва гуноҳлардан қўрийдиган нарсага йўлладилар: у – фитналардан паноҳ тилаш ва узоқлашиш, шу билан бирга, Аллоҳга нисбатан соғлом иймонни сақлаш, У Зотнинг буйруғу қайтариқларига бўйсуниш, озчилик ва заифлик ҳолатида бўлса ҳам, мусулмонлар жамоаси – «Аҳли суннат ва жамоат»ни маҳкам ушлаш.\nМуслим (118), Термизий (2195) ва Аҳмад (2/390) ривоятлари.\nМуслим (2867) ва Аҳмад (5/190) ривоятлари.\nБухорий (3411) ва Муслим (1847) ривояти.\nAvvalgi maqolaАллоҳ суйган бандалар: Ёлғиз Аллоҳга бандалик қилиш (8)\nKeyingi maqola Савол-жавоблар (27.03.2019)


Dell XPS 12: 4K-экранга эга бўлган биринчи планшет-ноутбук\n08:36 / 10.10.2015\nDell компанияси жаҳонда биринчилардан бўлиб, гибридли, 4К-дисплейга эга планшет ва ноутбукни тақдим этди. 12,5-дюймли InfinityEdge экран рекорд даражадаги 3840х2160 пикселли бўлиб, четидаги рамкалар деярли сезилмайди. Экранга магнит ёрдамида клавиатурани ҳам уласа бўлади.\nҚурилма 2 га 1 туридаги 2,7 ГГц ли Intel Core M 6 чипи билан жиҳозланган, графикаси Intel HD Graphics 515 га таалуқли, оператив хотираси 8 ГБ, қаттиқ дискда 128 ГБ ёки SDD-ташувчида 256 ГБ ни ташкил этади. Янгилик Windows 10 операцион тизимида ишлайдиган OneNote дастури ва Microsoft Edge браузери стилуси бўлмиш Dell Active Pen ни қўллаб-қувватлайди. Планшет-ноутбукда иккита камера мавжуд: 8-мп ли ўртада, 5-мп ли орқа томонда.\nБундан ташқари, Thunderbolt 3нинг икки порти — USB Type-C универсаль порт ва SD-карта ридери бор.\nDell XPS 12 нинг расмий интернет дўконидан уни ноябрь ойидан бошлаб буюртма қилиш мумкин. Full HD экранли модель 999 долларга айланади.\nDell шунингдек, XPS 13ваи XPS 15 каби оммавий моделларни ҳам янгилади. Уларнинг биринчиси Intel нинг олтинчи авлодига мансуб процессори, Intel HD Graphics 520 графикаси, терабайтгача бўлган ўлчамни қабул қила оладиган SSD-ташувчиси, 16 ГБ оператив хотира ва Thunderbolt 3 порти билан жиҳозланди.\nБу модель иккита вариантда: QuadHD+ (3200x1800) тачскринли ва Full HD (1920x1080) экранга эга сенсорсиз чиқарилади. XPS 13 автоном режимда 18 соатгача ишлай олади,деб ваъда бермоқда Dell.\nЭнг мустаҳкам, 15-дюймли гибрид XPS га 4K-экранни ўрнатиш мумкин. Олтинчи авлодга мансуб Core M чипи, NVIDIA GeForce GTX 960M графикаси 2 ГБ ли GDDR5 хотираси билан бирга, 16 ГБ оператив хотира, 1ТБ ҳажмгача эга қаттиқ диск ёки SSD-ташувчиси унда мужассам. XPS 13 (799 доллардан) ва XPS 15 (999 доллардан) буюртмалар учун тайёр қилиб қўйилган.


Расул Кушербаев «UzAuto Motors»га кескин чора кўрилишини талаб қилди - EFFECT.UZ\n. 17:35 | 15.10.2021\nОлий Мажлис Қонунчилик палатаси Расул Кушербаев “UzAuto Motors” истеъмолчилар ҳуқуқларини бузаётганини маълум қилиб, уларга нисбатан кескин чора кўришларини талаб қилди.\n“UzAuto Motors” 4-позиция Chevrolet Cobalt’ни кутаётган мижозларга автомобил ўриндиғини иситиш модулисиз таклиф этмоқда экан.\nУшбу комплектация 1 млн сўмни ташкил этади ҳамда ушбу сумма мижозга қайтариб бериларкан. Компаниянинг ушбу ҳаракатлари бир қатор саволларни келтириб чиқаради.\nОддий айтганда кимдир 100 млн сўмлик автомбилга пул тўлади-ю, автомобил айтилган комплектацияда бўлмаса ёки вақтида ҳаридорга етказиб берилмаса, ҳар ўтказиб юборилган кун учун унга 1 млн.дан пул тўланади. Агар 100 кун кечикса 100 млн тўлайди.\nАйтганча шу қонун нормасини компанияга янги келган ҳорижлик бош директоргаям билдириб қўйишса яхши бўларди.\nИстеъмолчиларга нисбатан бундай камситувчи муносабат учун Агентликдан кескин чора кутиб қоламиз. Судлар ҳам бу сафар истеъмолчи ҳуқуқига кўз юммас. Зеро Ўзбекистон-ҳуқуқий давлат!”, – деб ёзди Расул Кушербаев.\nTeglar:UzAuto Motors, Расул Кушербаев, Ўзбекистон\nRenault автомобиллари қачондан сотувга чиқарилиши маълум қилинди


Тошкент вилояти боғлари бўйлаб… - EFFECT.UZ\nТошкент вилояти боғлари бўйлаб…\n. 22:07 | 17.08.2020\nЎзбекистонга куз фасли яқинлашмоқда, бу паллада боғлар ҳам ўзгача чирой касб этади. Республикамизнинг бошқа ҳудудлари каби Тошкент вилоятида ҳам истироҳат боғлари сероб. У ерда карантин қоидаларига риоя қилган ҳолда оилавий сайр қилиш ва маданий ҳордиқ чиқариш мумкин.\nАнгрен шаҳридаги А.Навоий номли маданият ва истирохат боғи\nАнгрен шаҳар Алишер Навоий номли маданият ва истирохат боғи 1977 йилда ташкил этилган. Умумий ер майдони 7 гектарни ташкил этади. Боғ ичида каштан, сафора, қора арча, туя, мажнунтол, терак, арча каби дарахтлар ва кўп йиллик гул кўчатлари экилган. Боғ худудида “Шарқ айланаси”, “Шамол”, “Қуёшча”, “Қўзиқорин”, “Қўнғироқча”, “Болалар поезди”, “Тўқнашув машиналари”, “Қайиқча”, “Сальто”, “Батут”, “Лашарики” номли аттракционлар болажонларга завқ улашади. Боғ томонидан ўтган йилларда Наврўз умумхалқ байрами, Халқаро оила куни, Кончилар куни, Халқаро болаларни ҳимоя қилиш куни, Мустақиллик байрамига бағишланган оммавий тадбирлар ўтказилиб келинган. Кам таъминланган оила фарзандлари ва 34-мактаб-интернат тарбияланувчилари учун бепул хизматлар кўрсатиш йўлга қўйилган.\nОлмалиқ шаҳридаги бешта боғ\n“Олмалиқ ёшлар боғи” 2010 йилда хашар йўли билан ташкил этилган, унинг умумий майдони 2.1 гектар. Боғда 500 дан зиёд манзарали дарахтлар ўсмоқда. Боғ худудида усти ёпиқ суҳбат ўриндиқлари (беседка), кичик сув ҳавзалари, болалар ўйингохи, рақс майдончаси, гулзорлар мавжуд. Боғда эртак қаҳрамонларининг ҳайкаллари ўрнатилган.\nОлмалиқ “Олеся” маданият ва истироҳат боғи 2003 йилда бунёд этилган. Умумий ер майдони 3.86 гектар бўлиб, дарахтлар сони 1330 та, фавворалар сони 3 та, аттракционлар 12 та. Боғ худудида жонли бурчак ҳам мавжуд.\n“Олтин олма” байрамлар хиёбони 2009 йилда Олмалиқ кон-металлургия комбинати томонидан ҳашар йўли билан барпо этилган. Майдони 9489 кв.м. Фавворалар, ўриндиқлар, манзарали дарахтлар, чироқлар, газонлар боғга кўрк қўшмоқда. Шаҳар ахолисининг севимли дам олиш маскани хисобланади.\n“Аква-парк” 2013 йил “Олмалиқ кон-металлургия комбинати” ОАЖ маблағи ҳисобидан қурилган бўлиб, умумий майдони 2.1 гектар. Унда дам олувчиларнинг эхтиёжини қондириш мақсадида хўжалик ва маиший бинолар барпо этилибгина қолмай, катталар ва болалар учун чўмилиш канали, сирпаниш аттракциони барпо этилган.\n“Халқлар дўстлиги” сайлгохи ҳам 2013 йил “Олмалиқ кон-металлургия комбинати” ОАЖ ҳамда шаҳар корхона-ташкилотлар билан биргаликда ҳашар йўли билан қурилган. Ундан болалар учун дам олиш майдончаси, турли хил аттракционлар, мини футбол майдони ҳамда дам олиш ўриндиқлари жой олган. Умумий майдони 2,5 гектарни ташкил этади.\nЯнгийўл туманидаги А.Навоий гулшани номли маданият ва истироҳат боғи\nУшбу боғ 1933 йилдан бошлаб ўз фаолиятини бошлаган, илгари “Пушкин” номи билан аталар эди. 2011-2015 йилларда А.Навоий Гулшани номли маданият ва истироҳат боғида ўрнатиладиган замонавий ўйин қурилмалари ва анжомлари рўйхати ишлаб чиқилди ва туман хокими томонидан тасдиқланди. 2002 йил ҳашар йўли билан боғ тўлиқ реконструкция қилинди. Боғнинг асосий худуди 3,214 гектар бўлиб, бир кунда боққа келувчилар назорат меъёри 150-200 кишидан иборат.\nЎрта Чирчиқ туманидаги Маънавият ва маърифат маркази боғи\n2011 йил Ўрта Чирчиқ туманида вилоят Маънавият ва маърифат маркази боғи ҳамда Хотира майдони ташкил этилган. Боғнинг умумий майдони 5,5 гектарни ташкил этиб, бу жой вилоят ёшларининг том маънодаги байрам кунлари ва тантаналарида зиёрат масканига айланганди. Шунингдек, Ўрта Чирчиқ тумани ва вилоят миқёсидаги Наврўз, Мустақиллик, Хотира ва қадрлаш куни ва бошқа турдаги ҳар хил саналарга бағишланган тадбирлар ҳамда кўрик-танловлар ўтказилиб келинган.\nБўстонлиқ туманидаги Боғи Эрам истироҳат боғи\nБўстонлиқ туман ҳокимининг қарорига мувофиқ “BOG’I ERAM” давлат унитар корхонаси ташкил этилган. У Ғазалкент шаҳрида жойлашган. Боғда 400 ўринли амфитеатр, ёзги болалар бассейни, каруселлар, болалар шаҳарчаси, 1 та кичик ҳайвонот боғи, 4 та аттракцион, ёзги фаввора ишга туширилган. 2012 йилнинг 31 август куни Мустақиллик байрами арафасида “BOG’I ERAM” истироҳат боғи очилиш маросими ўтказилган. Ўтган йиллар давомида турли байрамлар кўтаринки руҳда нишонлаб келинган.\nПаркент туманидаги Ёшлар боғи\nАлишер Навоий шоҳ кўчасида 2019 йилнинг июль ойида фойдаланишга топширилган “Ёшлар боғи” фаолият юритади. Туман аҳолиси, ёшлар учун бу ерда бир қатор қулайликлар яратилган. Саёҳатчилар ҳам боғ бўйлаб сайр қилишни унутмайдилар.\nОққўрғон туманидаги Ёшлар боғи\nЁшлар боғи Оққўрғон тумани марказидаги “Бирлик” МФЙ ҳудудида жойлашган. 2019 йилда ҳашар йўли билан ташкил этилган, унинг умумий майдони 2.2 гектар. Боғда 200 дан зиёд манзарали дарахтлар ўсмоқда. Боғ худудида суҳбат ўриндиқлари, сув ҳавзаси, болалар ўйингохи, 150 ўринли ёзги анфитеатр, рақс майдончаси, болалар учун 8 турдаги атракционлар, гулзорлар мавжуд. Боғда эртак қаҳрамонларининг ҳайкаллари ўрнатилган.\nБўка туманидаги истирохат боғлари\n«Дўстлик» МФЙ худудида жойлашган “Маданият ва Маърифат экопарк” Ўзбекистон Республикаси Президенти Ш.М.Мирзиёевнинг 2019 йилда илгари сурган 5 та муҳим ташаббуси доирасида ташкил этилган. Ушбу экопарк Тошкент шаҳар “Ўзбекистон” наширёт матбаа ижодий уйи давлат унитар корхонаси томонидан ташкил этилиб фойдаланишга топширилган.\n«Бўстон» МФЙ худудидаги “Бўстон Ёшлар боғи” ҳам 2019 йилда 5 та муҳим ташаббус доирасида ташкил этилган. Ўзбекистон Ёшлар иттифоқи Тошкент вилояти кенгаши томонидан ташкил этилиб, Бўка тумани кенгаши бўлимига топширилган. Ёшларнинг бўш вақтини мазмунли ўтказиш мақсадида ташкил этилган бу боғда шартнома асосида маҳалла ҳудудидаги табдиркорга берилган.\nБекобод туманидаги истироҳат боғи\n“Болалар истироҳат боғи” 2004 йилда Ўзбекистон Металлургия комбинати томонидан ташкил этилган, унинг умумий майдони 2.21 гектар. Боғда 480 дан зиёд манзарали дарахтлар ўсмоқда. Боғ худудида усти ёпиқ суҳбат ўриндиқлари (беседка), 2 дона кичик фавворалар, болалар ўйингохи, рақс майдончаси, гулзорлар мавжуд.\nПискентдаги икки боғ\nЁшлар боғи “Мўминобод” МФЙда жойлашган бўлиб, майдони 1,8 гектарни ташкил этади. 2011 йил туман ҳокимининг қарори билан мукаммал таъмирланган. 375 та манзарали дарахтлар, 13 та шийпонча, 504 ўринли ёзги амфитеатр, 17 та болалар арғимчоғи, 24 та эртак қаҳрамонлари ҳайкаллари, 2 та фаввора, 1 та қушхона мавжуд. Ёзги амфитеатр “Ойбек” МФЙ да жойлашган, майдони 2 гектар. Туман ҳокимининг 2018 йил 13 августдаги 1664-сонли қарори билан қурилган. 55 та манзарали дарахтлар, 7000 та мавсумий гул, 15 та ҳайкал, 1600 ўринли амфитеатр, 1 та мусиқали фаввора мавжуд.\nВилоятнинг қолган туман-шаҳарларида ҳам шу каби боғлар барпо этилиши режалаштирилмоқда. Дам олувчи сайёҳлар, маҳаллий аҳоли учун парк ва истироҳат боғлари албатта, керак. Дам олиш кунларининг мазмунли ўтиши, болажонларнинг таътил вақтида зерикмасликлари учун бунёдкорлик ишлари доирасида бунёд этилаётган бундай кўнгилочар масканларнинг кўпайтирилиши аҳоли фаровонлиги учун ҳисса қўшади.\n13 ёшли абитуриент ёшини кичрайтирганлиги гумон қилинмоқда\nАҚШ вертолётлари суриялик ҳарбийларга ҳужум қилди\n«Айбдорларга кескин чоралар кўрилади» – Фарғона вилояти ҳокимлиги қўпол хатолик юзасидан баёнот берди\nТуркияда қийин аҳволда қолганлар Ўзбекистонга қайтарилди


Дермазол вагинал суппозиторий – medu.uz – Дорилар ҳақида маълумотлар ўзбек тилида\nДермазол вагинал суппозиторий\nHome Йўриқномалар Дермазол вагинал суппозиторий\nПрепаратнинг савдо номи: Дермазол™\nДори шакли: вагинал суппозиторий\nфаол модда: кетоконазол – 400 мг\nёрдамчи моддалар: бутилланган гидроксианизол, қаттиқ ёғ.\nТаърифи: оқ рангдан оч сариқ ранггача бўлган торпеда шаклидаги суппозиторийлар.\nФармакотерапевтик гуруҳи: Гинекологик касалликларни даволаш учун антисептиклар ва микробларга қарши препаратлар. Имидазол ҳосилалари.\nАТХ коди: G01AF11.\nКетоконазол– имидазолдиоксоланнинг дерматофитларга (Trichophyton spp., Epidermophyton floccosum ва Microsporum spp.) ва ачитқиларга (Malassezia spp. ва Candida spp) қарши фунгицид таъсирга эга бўлган синтетик ҳосиласидир. Malassezia spp. га таъсири айниқса яққол ифодаланган. Таъсир механизми эргостерол биосинтезини сўндиришга ва замбуруғлар мембранасининг липид таркибини ўзгартиришга йўналтирилган бўлиб, бу уларнинг лизисига олиб келади. Кетоконазол замбуруғларга қарши антибиотикларга (нистатин, леворинга) ҳам, шунингдек клотримазолга резистент бўлган қўзғатувчиларга ҳам қарши фаолдир. Кетоконазол билан даволаш вақтида иккиламчи резистентликни ривожланиши ҳозиргача қадар кузатилмаган.\nИнтравагинал қўлланилганида кетоконазолнинг фақат сезиларли бўлмаган миқдори\n(1% дан кам) қон оқими тизимига келиб тушади. 400 мг кетоконазол қўлланилганидан кейин қон плазмасида максимал концентрацияси 0 дан 10,7 нг/мл гача ўзгариб туради.\nЎткир ва сурункали қайталанувчи вульвовагинал кандидозда.\nҚиннинг нормал микрофлорасини бузадиган препаратлар билан даволаш вақтида организмнинг пасайган резистентлигида қинда замбуруғли инфекцияларни олдини олишда қўлланилади.\nСуппозиторийни тиззалар букилиб ва оёқлар кўкракка қараб тортилиб чалқанча ётган ҳолатда ёки чўккалаган ҳолда қинга чуқур киритилади. Суппозиторийларни қисмларга бўлмаслик лозим, чунки сақлаш шароитларини бўндай ўзгариши фаол модда тақсимланишининг бузилишига олиб келиши мумкин. 3-5 кун давомида суткада 1 тадан суппозиторий уйқудан олдин буюрилади. Зарурат бўлганида даволаш курси клиник ва лаборатория натижалари бўйича соғайишга қадар такрорланади. Сурункали кандидозда 10 кун давомида 1 та суппозиторийдан қўлланилади.\nНожўя таъсирлари кам ҳолларда учрайди ва препарат қўлланилиши бекор қилинганидан кейин тезда йўқолади.\nУмумий бузилишлар ва юбориш жойида бузилишлар: қиннинг таъсирланиши (қичишиш, ачишиш ҳисси, қизариш).\nОвқат ҳазм қилиш йўллари томонидан: кам ҳолларда – кўнгил айниши, қоринда оғриқ.\nНерв тизими томонидан: кам ҳолларда – вертиго.\nИммун тизими томонидан: кам ҳолларда – эшакеми, анафилактик ва анафилактоид реакциялар, ангионевротик шиш.\nТери ва тери ости тўқимаси томонидан: кам ҳолларда – тери тошмаси.\nКетоконазол ёки препаратнинг бошқа таркибий қисмларига юқори сезувчанликда қўллаш мумкин эмас.\nКетоконазолни рифампицин ва изониазид билан бир вақтда қўлланилганида плазмада кетоконазол концентрацияси пасаяди. Циклоспорин, метилпреднизолон, кумаринлар ва кетоконазолни бир вақтда қўлланилиши плазмада кетоконазол концентрациясини ошириши мумкин. Вагинал суппозиторийлар шаклидаги кетоконазол билан даволашда ушбу ўзаро таъсирларнинг амалий аҳамияти номаълум.\nКетоконазол вагинал суппозиторийларни тунги вақтда қўллаш тавсия этилади, чунки осмотик ва дренаж таъсири препаратга хос бўлиб, бу қиндан ажралмаларнинг ошиши билан кечади.\nГарчи кетоконазолни интравагинал қўлланилганида тизимли сўрилиши жуда ҳам паст бўлса-да, Дермазол™ ҳомиладорликнинг I уч ойлигида қўлланилмайди. Ҳомиладорликнинг II-III уч ойлигида ва лактация даврида препарат фақат она учун кутиладиган фойда ҳомила ва бола учун потенциал хавфдан юқори бўлганидагина қўлланилади.\nТранспорт воситаларини бошқариш ёки потенциал хавфли механизмлар билан ишлаш қобилиятига таъсири\nКетоконазол вагинал суппозиторийлари транспорт воситаларини бошқариш ёки бошқа механизмлар билан ишлаш қобилиятига таъсир қилмайди.\nДоза ошириб юборилганида гиперемия, ачишиш, қичишиш, қин шиллиқ қаватининг таъсирланиши кузатилиши мумкин. Ушбу ҳолда сув билан пуркаб ювиш тавсия этилади.\n5 вагинал суппозиторий ПВХ/ПЭ стрипда, 2 стрип тиббиётда қўллаш бўйича йўриқномаси билан бирга картон қутига жойланган.\n25°С дан юқори бўлмаган ҳароратда, қуруқ, ёруғликдан ҳимоя қилинган жойда сақлансин.


Татаристон Президенти юртимизга ташрифини Самарқанддан бошлади - Халқ сўзи\n13:21 26 Ноябрь 2019 Жамият\nСамарқанд халқаро аэропортида юқори мартабали меҳмонни Самарқанд вилояти ҳокими Эркинжон Турдимов кутиб олди.\nШундан сўнг Рустам Миннихонов Самарқанд шаҳрида истиқомат қилаётган татар миллати вакиллари билан учрашув ўтказди.\nРустам Миннихоновнинг 2017 йил сентябрь ойида юртимизга ташрифи ҳам Самарқанддан бошланган эди. Татаристон Президенти ўшанда шаҳардаги тарихий-маданий ёдгорликлар, муқаддас қадамжоларни зиёрат қилганди.\nБу галги ташриф дастуридан вилоятдаги ишлаб чиқариш корхоналарида ҳам бўлиш ўрин олган. Ташрифнинг иккинчи кунида мартабали меҳмон дастлаб Жомбой туманида жойлашган “JV MAN Auto-Uzbekistan” қўшма корхонасида бўлиб, маҳсулотлар кўргазмаси билан танишди.\nАбдулазиз Йўлдошев(Халқ сўзи)


Спикер ўринбосари Фарғонадаги тадбиркорлик субьектлари фаолияти билан танишди\n05.09.2020 Чоп этиш учун\nКоронавирус пандемияси даврида аҳолини ижтимоий ҳимоя қилиш, кўмакка муҳтож оилаларни моддий қўллаб-қувватлаш, тадбиркорликни ривожлантириш, аҳоли бандлигини таъминлаш бўйича тизимли ишлар амалга оширилди. Хусусан, кам таъминланган ва ҳимояга муҳтож одамларга кенг кўламли ижтимоий ёрдам кўрсатилди.\nОлий Мажлис Қонунчилик палатаси Спикери ўринбосари, OʻzLiDeP фракцияси раҳбари Актам Хаитов пандемия даврида янги ишчи ўринлари яратиш ва камбағалликни қисқартириш борасида амалга оширилган ишлар билан яқиндан танишиш мақсадида Фарғона вилоятида бўлди.\nСпикер ўринбосари вилоятдаги учрашувини Бағдод туманидан бошлади. Дастлаб тумандаги “Фибрадиагностика” МЧЖда бўлиб, жамият қошида ташкил этилган БПТ аъзолари билан мулоқот қилди.\n– Коронавирус пандемияси даврида мамлакатимизда кўплаб янги шифохоналар ишга туширилди. Кўплаб тиббиёт ускуналари ва тез ёрдам машиналари харид қилинди. Бундай чора-тадбирлар ва тиббиёт ходимларининг фидокорона меҳнати туфайли минглаб беморлар шифо топди, – деди А.Хаитов. – Шу боисдан халқимиз сизларнинг шарафли меҳнатингизни юксак қадрлайди ва ҳеч қачон унутмайди.\nУчрашув якунида жамиятнинг бир гуруҳ ходимлари партия сафига қабул қилиниб, уларга аъзолик гувоҳномаси топширилди.\nСпикер ўринбосари вилоятдаги учрашувлари давомида Қувасой шаҳрида ҳам бўлиб, ҳудуддаги бир қатор корхоналар фаолияти билан танишди.\nТаъкидлаш жоизки, бугун шаҳарда вақтинча ишсиз қолган, даромад манбасини йўқотган аҳолини қўллаб-қувватлаш билан бирга, хусусий тадбиркорлик ва кичик бизнес соҳасини ривожлантиришга ҳам алоҳида эътибор қаратилмоқда. Айниқса, бизнес субъектларининг ўз фаолиятини изчил давом эттириши учун турли имтиёз ва енгилликлар берилаётир.\nҚувасойлик Камолиддин Қурбонов ҳам пандемия даврида ҳудудларда оилаларни тадбиркорлик фаолиятига кенг жалб қилишга, уларнинг барқарор ва қўшимча даромад манбаига эга бўлишига, ёш тадбиркорларнинг истиқболли ғоялари ва лойиҳалари рўёбга чиқишига яратилаётган кенг имкониятлардан самарали фойдаланиб, тадбиркорлик фаолиятини бошлади.\nАйни дамда у раҳбарлик қилиб келаётган “Fariz-Textil” МЧЖда трикотаж маҳсулотлари ишлаб чиқарилмоқда. Энг муҳими, 30 нафар ишчи-ходим томонидан ишлаб чиқарилаётган маҳсулотлар ички бозорда харидоргир.\nУчрашувлар давомида А.Хаитов мазкур корхонада ҳам бўлиб, иш жараёни билан танишди, ишчи-ходимлар билан мулоқот қилди. Иш фаолиятида қандай муаммолар бўлса, депутатлар уларни бартараф этишга тайёрлигини билдирди.\n– Юртимиз ривожида тадбиркорларнинг ҳиссаси катта. Негаки, тадбиркор бой бўлса, давлат ҳам бой бўлади, янги-янги иш ўринлари яратилади, – деди А.Хаитов. – Бугун хусусий сектор вакилларига давлатимиз томонидан қатор имтиёзлар яратиб берилаётгани замирида ҳам, аввало, мамлакатимиз иқтисодиётини либераллаштириш, кичик бизнеснинг мазкур соҳадаги иштирокини кенгайтириш каби эзгу мақсадлар мужассам. Зеро, тадбиркор – бу ҳақиқий фидойи инсон.\nУчрашув сўнггида “Fariz-Textil” МЧЖ қошида ЎзЛиДеП бошланғич партия ташкилоти ташкил этилиб, корхонанинг 10 нафар ходими партия сафига қабул қилинди.\nКўришлар сони: 137


ИнтерФУТБОЛ :: Леонардо Бонуччи 2018 йилдан умидвор\nЛеонардо Бонуччи 2018 йилдан умидвор\n2017 йилнинг иккинчи ярми «Милан», айниқса, унинг янги сардори Леонардо Бонуччи учун жуда омадсиз ўтди.\nЁзги трансферлар мавсумида катта харажат қилган клуб бунинг самарасини ҳали кўрганича йўқ, «Ювентус» сафида совринларга кўмилган ҳимоячи эса Миланда ишончни сира оқламаяпти.\nАммо у яқин келажакка катта умид билан қарамоқда. Леонардо хусусан, клуб журнали мухбирлари билан суҳбат чоғи янги йилда ҳаммаси изга тушишидан умидвор эканлигини алоҳида таъкидлади.\n- Аввало, Рождество билан боғлиқ илк хотираларингизни эсга олсак...\n- Бу байрамни ҳар доим оила даврасида, ота-онам билан ўтказардик. Одатда уйимизда 20-25 киши тўпланарди ва 3 кун давомида стол атрофидан кетмасдик: тинмай овқатланардик, ўйнаб-кулардик (кулади). Қисқаси, Рождество - оилавий байрам. Аммо улғайган сари оилам ва яқинларимга етарли вақт ажратолмай қолдим.\nШу боис, охирги йилларда байрамни баъзи-баъзида бирга нишонладик, холос. Асосан ёзги таътил вақти бирга дам оламиз. Футболчининг ҳаёти жуда гўзал, аммо кўпинча кўп нарсадан воз кечишингга тўғри келади.\nШунингдек, чарчоқ аломатларини йўқотиш учун дам олишинг керак. Хуллас, Рождество муносабати билан берилган 5-6 кунлик таътилни ҳам имкон қадар осуда ўтказишга интилдим.\n- Бу сафар Италияда ҳаттоки, байрам кунларига ҳам ўйинлар белгиланди. Ушбу ғояга қандай қарайсиз?\n- Байрам кунлари ўйнаш қизиқиш уйғотди. Очиғи, футболчилар бу ғояни қўллаб-қувватлашлари керак. Ахир одамлар оила бўлиб, стадионга талпинишади. Шунга мос равишда чиройли ўйин кўрсатилса, бас. Умуман, бундай тақвим чемпионат фойдасига ишлаши мумкин.\nДейлик, Англияда футболчилар Рож-дество кунлари деярли ҳар 48 соатда майдонга тушишади. Ўйлашимча, мазкур янгилик мухлисларда футболга қизиқишни янада оширади.\n- Жорий мавсум сиз учун омадсиз давом этяпти. Эсласак, «Ювентус»даги дебют мавсумда ҳам ишларингиз унча юришмаганди...\n- Ҳа, мавсум кўп жиҳатлари билан ўша даврни эсга соляпти. Стартдаги катта иштиёқ, кўплаб янги футболчилар... Битта фарқ бор - бошланиш марраси. Чунончи, «Юве» декабрь ойида етакчилар сафида эди. Тушуниш қийин ҳолат эса январда бошланган.\n«Милан» эса старт чизиғидаёқ муаммолар гирдобида қолди. Янги жамоа тузиш осон эмас, албатта. Демоқчиманки, бизга ўзаро тушуниб ўйнашни изга солиш учун вақт етишмади, омад ҳам... Аммо ишончим комил, «Милан»ни ўзига муносиб мавқега олиб чиқамиз ҳали.\n- Футболчи учун нима муҳимроқ: фикрлашми ёки жисмоний тайёргарлик? Гаттузонинг баҳолашича, икки жиҳатнинг нисбати тенг - 50га 50.\n- Менимча, оғир вазиятларда фикр юритиш муҳимроқ. Ҳа, тан оламан, «Милан»даги фаолиятимни миям турли ғояларга тўлиб кетгани ва жисмоний тайёргарлигим юқори эмаслиги туфайли анчайин оғир бошладим.\nДисквалификациядан сўнг ҳар икки йўналишда алоҳида иш олиб бордим ва шундан кейингина ўз даражамга яқинлашдим. Умуман олганда, Гаттузонинг фикрига қўшиламан: фикрлаш ва жисмоний куч бирдек муҳим. Аммо мураккаб вазиятларда айнан фикрлаш тезлиги мақсадга етишда қўл келишини унутмаслик керак.\n- Одатда майдонда бор диққатни ўз ишингизга қаратасиз. Уйга қайтгач, ўйин ёки машғулотни узоқ таҳлил қиласизми ёки...?\n- Ҳаммаси натижага боғлиқ (кулади). Сўнгги пайтлар таҳлилга кўп вақт кетяпти. Зеро, аввало, ўзим яхши ўйнамоқчиман, шу аснода жамоага кутилган даражада ёрдам беришим мумкин. Авваллари асосан салбий жиҳатларга кўпроқ эътибор қаратардим.\nҲозир эса муайян вазиятларда янада аниқроқ ва масъулиятлироқ тўп суришим мумкин бўлгани ҳақида ўйлайман. Тўғри, бир неча соатдан кейин ҳаммасини унутаман. Ахир кейинги баҳс муҳимроқ саналади. Умуман, ўйиндан сўнг ухлашим жуда қийин...\n- Айтингчи, қандай отасиз, фарзандларингизга етарли вақт ажрата оляпсизми?\n- Турмуш ўртоғимнинг айтишича, ўта қаттиққўлман. У болаларимизга шундоқ ҳам кам вақт ажратаётганимни таъкидлаб, юмшоқроқ муносабатда бўлишим кераклигини тез-тез такрорлайди. Аммо уларга ўзим вояга етган муҳитдан келиб чиққан ҳолда тарбия беришни маъқул кўраман.\nФарзандларим муносиб таълим олишлари, ҳаммасига эътиборли бўлган ҳолда, турли синовларга тайёр туришларини хоҳлайман. Бирга дам олиш ва ўйнаш имкони топилганида эса, ҳар доим дарвозадан жой оламан. Улар шунда гол уриб, хумордан чиқишади (кулади).\n- Футбол сизга нима берди-ю, нималардан маҳрум қилди?\n- Маълум бир ёшга етганингдан сўнг танганинг ҳар икки томонини ҳам кўрасан. Футбол кўп нарса бергани аниқ. Биринчидан, болаликдаги орзум ушалди. Тушунарлики, дунёдаги миллионлаб болалар профессионал футболчи сифатида танилишни исташади, аммо ҳаммага ҳам бундай бахт насиб қилавермайди. Мени эса кўчаларда ҳам танишади.\nИккинчидан, кўплаб совринларга эга чиқдим, ҳаётим тўкин-сочин. Аммо айнан футбол ва машҳурлик мени оддий одамлардек яшаш завқидан айир-гани ҳам ҳақиқат.\nБу майдондаги ўйиннинг давоми эканлигини яхши тушунаман, шунинг учун кўчада мени таниб, тўхтатганлар билан мулойим гапиришга уринаман. Бироқ ҳар доим бундай хушмуомалаликни сақлаш қийин, айниқса, муваффақиятсиз ўйинлардан сўнг.\n- Янги йилдан нималарни кутяпсиз?\n- Аввало, оила аъзоларим соғ-саломат бўлишларини истайман. 2018 йил «Милан» учун тарихга айланган йилдан анча омадлироқ кечишидан умидворман. Бунга нафақат клуб, балки италиялик барча мухлислар муносиб.\nАхир мамлакат термасининг ЖЧга чиқолмагани футболимизга берилган кучли зарба бўлди-ку. Шахсан ўзимга келсак, мавсум аввалида олдимга қўйилган мақсадларга эришмоқчиман.


Покистонда Save the Children ёпилди\n16 май 2021, Тошкент вақти: 21:09\nSave the Children халқаро ташкилоти рамзи.\nПокистон Save the Children халқаро ташкилотининг Исломободдаги офисини ёпиб қўйди.\nХабарларга қараганда, болалар ҳимояси билан шуғулланувчи мазкур халқаро ташкилот фаолияти 11 июнь куни Исломобод расмийлари томонидан “аксилпокистонча” деб топилган.\nПолиция ташкилотга мамлакатни тарк этиш учун 15 кунлик муҳлат берди. Ташкилот расмийлари эса Покистон ҳукумати бу ҳақда уларни олдиндан огоҳлантирмаганини айтиб, мазкур қарорга норозилик билдирмоқда.\nАввалроқ Save the Children ташкилотнинг эмлаш лойиҳаларида иштирок этган доктор Африди Шакил АҚШ фойдасига жосуслик қилганликда айбланиб қўлга олинган эди. Ҳукуматнинг билдиришича, Шакил терговда АҚШ разведкаси уни Save the Children ташкилотининг юқори даражадаги раҳбарларидан бири ёрдамида ёллаганини айтган. Халқаро ташкилот расмийлари эса бу иддаоларни рад этмоқда.


Қуйи Aмударё давлат биосфера резервати ЮНЕСКОнинг Бутунжаҳон биосфера резерватлари тармоғига киритилди\nMAB (Man and the Biosphere Programme) дастури 2021 йилда ўзини 50 йиллигини нишонлайди.\n13-17 сентябрь кунлари “Инсон ва биосфера” дастурининг Халқаро мувофиқлаштирувчи кенгашининг 33-сессияси Абуджa шаҳрида (Африка) бўлиб ўтди.\n15-сентябрь куни “Инсон ва биосфера” дастури доирасида 33-Халқаро мувофиқлаштирувчи кенгашининг қарори билан 21 мамлакатдан 20 та янги объект Бутунжаҳон биосфера резерватлари тармоғига киритилди.\nУшбу тармоқ дунёнинг 131 мамалакатидаги 727 резерватларни, шу жумладан 22 трансчегаравий объектларни ўз ичига олади.\nЮНЕСКОнинг биосфера резерватлари ҳозирда ер юзининг 5% дан ортиғини эгаллайди ҳамда биологик-хилмахилликни сақлаш, экологик таълим, тадқиқот ва барқарор ривожланишни бирлаштиради.\nЯнги киритилган объектлар қаторига Ўзбекистон Республикасининг Қуйи Aмударё давлат биосфера резервати қўшилди.\nБадай-туқай давлат қўриқхонаси негизида Вазирлар Маҳкамасининг 2011 йили 26 августдаги 243-сонли қарори асосида Қуйи Амударё давлат биосфера резервати ташкил этилди.\nҚуйи Амударё давлат биосфера резервати Қорақалпоғистон Республикасининг Беруний ва Амударё туманлари худудларида жойлашган бўлиб, умумий майдони 68 717,8 гектарни ташкил қилади. Шундан 11 568,3 гектар қўриқхона зонасига, 6 731,4 гектар буфер зонасига, 5 0418,1 гектар ўтиш зонасига ажратилган.\nБиосфера резерватининг асосий вазифаси – ландшафтларини, туқайлардаги ўсимлик ва хайвонот дунёси турларини, жумладан, кам учрайдиган ва йўқ бўлиб кетиш ҳавфи остидаги турларни биосфера резервати ҳудудига хос бошқа табиат обьектларини сақлаб қолиш ва қайта тиклашдан иборат.\nБиосфера резерватида 419 юксак ўсимлик турлари учраши аниқланган бўлиб, шундан 2 тур Ўзбекистон Республикаси “Қизил Китоби” га киритилган ноёб ўсимлик турлари ҳисобланади.\nБиосфера резервати ҳудудида 36 тур сут эмизувчи, 246 тур қушлар, 29 тур судралиб юрувчилар, 2 тур сувда ва қуруқликда яшовчи, 43 тур балиқлар синфига мансуб ҳайвонлар учраши қайд этилган. Мазкур турлардан 36 тур ҳайвон Ўзбекистон Республикасининг “Қизил Китоби” га, 18 тур эса Табиатни муҳофаза қилиш Халқаро иттифоқи Қизил руйхатига киритилган ноёб ҳайвонлар ҳисобланади.\nҚуйи Амударё давлат биосфера резерватининг асосий ғурури Бухоро буғиси (Cervus hanglu bactrianus) ҳисобланиб, шу йил баҳорда ўтказилган саноқ натижаларига кўра ҳудудда 1400 бошдан ортиғи яшайди.


Кўзи ожизлар мактаб-интернатига фаррош керак эди… - Huquq.uz\nКўзи ожизлар мактаб-интернатига фаррош керак эди…\n10:56 - 15.12.2020\nБош прокуратура ҳузуридаги Иқтисодий жиноятларга қарши курашиш департаменти Қорақалпоғистон Республикаси бошқармаси томонидан коррупцияга қарши кенг қамровли чора-тадбирлар амалга оширилмоқда. Хусусан, 2020 йилнинг 10 ойи давомида 53 та жиноят фош қилинди.\nБўзатов тумани Аҳоли бандлигига кўмаклашиш маркази директори вазифасини бажарувчи И.Бекназаров марказ инспектори М.С.ни эгаллаб турган лавозимидан бўшатмаслик эвазига ундан 2 млн. сўм пул талаб қилган. Орадан маълум вақт ўтиб, 1 млн. 500 минг сўмни олишга ҳам эришган. Прокуратура ва ички ишлар органлари билан ҳамкорликда ўтказилган тадбирда пулнинг қолган қисмини олаётган пайтда ушланди.\nАҳоли бандлигига кўмаклашиш маркази инспектори Ш.Бекбергенов эса республика ҳудудидаги тиббиёт муассасаларининг бирида меҳнат қонунчилигига риоя қилиниши юзасидан ўтказилган текширишда аниқланган камчиликларни расмийлаштирмаслик ҳамда муассаса мансабдорларига нисбатан қонуний чора кўрмаслик эвазига масъул шахсдан 2 млн. 500 минг сўм пора талаб қилган.\nАлбатта, ушбу ҳолатлар юзасидан жиноят иши қўзғатилиб, суд томонидан айбдор деб топилган шахсларнинг бири 5 йилга озодликдан маҳрум қилиш, бири эса 1 йил ахлоқ тузатиш ишлари жазоси тайинланди.\nНукус шаҳридаги 10-кўзи ожизлар мактаб-интернатида директор вазифасини бажарувчи Б.А. фуқаро А.Д.ни фаррош сифатида ишга олиш эвазига ундан 100 АҚШ доллари талаб қилган. У фуқародан пора олаётган пайтда ушланди. Ҳозир жиноят иши қўзғатилиб, тергов ўтказилмоқда.


«Тўйим сабаб». Шаҳзода Муҳаммедова уч йил аввалги сирни ошкор қилди — фото - ShouBiz.uz\nЯнгиликлар 12:43 | 13.5.22\n«Тўйим сабаб». Шаҳзода Муҳаммедова уч йил аввалги сирни ошкор қилди — фото\nАктриса бу Америкага бориш билан боғлиқлигини таъкидлади\nДизайнер, телебошловчи Шаҳзода Муҳаммедова Instagram саҳифасида уч йил аввалги сирни ошкор қилди.\nҲозирда актриса оилавий Америкага кетишни режа қилаётганини айтди. У 3 йил олдин Америкага виза олган. Бироқ тўйи сабаб киночилар билан бирга бора олмаган. Шаҳзода Муҳаммедова ўзи виза ола олмаса, эрини ҳам жўнатмаслигини таъкидлади.\n«Бир сирни очайми? Мен 3 йил олдин Америка визасини олгандим. Фақат бора олмаганман. Сабаби ўша пайти тўйим бўлганди. Бир нарса мени ўйлантиряпти. Элчихонага кирганимдан сўнг нега Америкага виза берганимизда бормагансан деб, иккинчи марта бермай қолмасмикан. Олдиндан айтиб қўяй, агар менга виза бермаса, сиз ҳам бормайсиз. Мен 3 йил олдин сизнинг тўйингиз сабаб киночилар жамоаси билан бирга бора олмаганман. Бир ўзингиз кетсангиз хафа бўламан», — деб ёзади хонанда.\nШаҳзода Муҳаммедова Алишер Узоқовдан узр сўраганди. Шаҳзода Муҳаммедова телеканалдаги кўрсатувнинг суратга олиш жараёнида иштирок эта олмаган. Актриса бунинг сабабини «съёмка» Ҳайит кунига тўғри келгани билан изоҳлади. Дизайнер 4 та телеканалда ишлаган бўлса, уларнинг барчасида суратга олишдан 1 кун олдин хабар берилганини таъкидлади.


АҚШ федерал қидирув бошқармаси директори Роберт Мюллернинг таъкидлашича яқин келажакда Америка Қўшма Штатлари қайтадан террорчи-камикадзелар учун нишон бўлиши мумкин.\nМюллерга кўра кучли фанатизм ғоялари билан сўғорилган террорчиларнинг ҳарактларини олдини олиш учун улар орасига агентларни киритиш анча мушкул. АҚШ вице-президенти Дик Чейни "Ал-қаида" террорчилари Америка ҳудудларида янги террорчилик ҳаракатларини амалга оширишга ҳозирлик кўраётгани ҳусусида разведка маълумотлари борлигини айтган. Бироқ, Чейнига кўра бу борада конкрет маълумотларни олиш имкони бўлмаяпти. АҚШ расмийларининг бундай баёнотлари Америкада 11 сентябр террорчилик ҳужумларини олдини олса бўлармиди деган савол атрофида тортишувлар қизиб бораётган бир пайтда айтилди.


Мали пойтахтида террорчилар 170 кишини гаровга олди 15-09-2021, 11:00 | Zamin.uz\n15:30 / 20.11.2015\nМали пойтахти Бамакодаги меҳмонхонани, ичидаги 170 кишиси билан бирга икки террорчи гаровга олган. Бу ҳақда, Agence France-Presse агентлигига асосланиб, «Ведомости» хабар бермоқда.\nМеҳмонхона эгаси ҳисобланган Rezidor Hotel Group’дан маълум қилишларича, ҳодиса юз берган вақтда меҳмонхона ичида 140 нафар меҳмон ва 30 нафар ходим — камида 170 киши бўлган.\nФранциянинг RFI радиостанцияси хабарига кўра, террорчилар меҳмонхонага дипломатик рақамлардаги машинада келиб, ичкарига киришдан аввал меҳмонхона ҳовлисида отишма келтириб чиқарган. Маҳаллий ОАВ хабарига кўра, отишма вақтида меҳмонхона қўриқчилари ҳалок бўлган.\nBBC News маълумотларига кўра, ҳужум вақтида одамлар ҳалок бўлган, улар орасида меҳмонхона ходимлари ва меҳмонлари бор. Қайд этишларича, Бамакодаги Radisson Blu меҳмонхонасида амалдорлар ва Малида ишлаётган чет эллик мутахассислар кўп бўлади.\nАҚШнинг Малидаги элчихонаси Бамакодаги отишма юз бергани ҳақидаги хабарларни тасдиқлаб, ходимларга элчихонада қолишни, АҚШнинг қолган фуқароларига эса кўчага чиқмасдан, маҳаллий янгиликларни кузатишни тавсия қилди.\nАввалроқ, Мали пойтахтида отишмалар давом этаётгани ҳақида хабар берилган эди.\nМанба: Daryo.uz “Замин” янгиликларини “Одноклассники”да кузатиб боринг\nЯнгиликлар » Дунё » Мали пойтахтида террорчилар 170 кишини гаровга олди


Ўзбекистонда Сунъий интеллект воситасида бошқариладиган иқлим жиҳатдан мақбуллаштирилган асаларичилик\nЎзбекистонда Cунъий интеллект воситасида бошқариладиган иқлим жиҳатдан мақбуллаштирилган асаларичилик\nЎзбекистонда Cунъий интеллект воситасида бошқариладиган иқлим жиҳатдан мақбуллаштирилган асаларичилик 09.09.2021 12:27\n-Ҳурматли Акмал Акрамович, Ўзбекистон асаларичилари уюмаси ташкил этилганидан буён амалга оширилган ҳақида сўзлаб берсангиз.\n- Ўзбекистон асаларичилари уюшмаси 2017 йилда ташкил этилган бўлиб, ташкил этилгандан буён республикада асаларичилик субъектлари сони 17 мингтани, улардага асалари оилалари сони 907 мингтани ташкил этиб, улар томонидан 2020 йил якунига кўра 21 минг 410 тонна асал етиштирилган.\nБундан ташқари минтақада маҳаллий шароитда наслчиликни яхшилаш мақсадида 700 мингдан ортиқ наслли она арилар етиштирилган, шу жумладан 243 минг дона асалари пакети экспорт қилинган.\n-Уюшманинг хорижий мамлакатлар, ҳалқаро ташкилотлар билан алоқаси ҳақида ҳам тўхталиб ўтсангиз.\n-Ўзбекистон асаларичилари уюшмаси Бутунжаҳон асаларичилари уюшмаси “Апимондия” ташкилотининг аъзоси саналади. Бундан ташқари МДҲ давлатлари, Россия Федерацияси, Германия ва Европанинг бошқа давлатлари билан ҳамкорликда фаолият олиб бормоқда. Шу жумладан, БМТнинг қишлоқ хўжалиги ва озиқ-овқат хафвсизлиги ташкилоти ФАО ҳамда ИКАРДАнинг республикамиздаги ваколатхонлари гранти асосида асаларичиликни ривожлантириш доирасида ҳамкорлик лойиҳалари амалга оширилмоқда.\n- ИКАРДА ташкилоти билан ҳамкорликда олиб борилаётган лойиҳа тўғрисида сўзлаб берсангиз.\n-Республикамизда барча соҳалар каби асаларичилик соҳасига ҳам янги замонавий технологияларни жалб қилиш ва жорий этиш талаб этилмоқда. Шу мақсадда Ўзбекистон асаларичилари уюшмаси бир қатор ҳалқаро ташкилотлар грантлари асосида иш олиб бормоқда. Фикримизнинг бир исботи сифатида ИКАРДА ва Хайв Тракс ташкилотларининг уюшма билан ҳамкорликда асаларичи аёллар учун “Сунъий интеллект воситасида бошқариладиган иқлим жиҳатдан мақбуллаштирилган асаларичилик” мавзусида олиб борилаётган лойиҳани айтиб ўтишимиз мумкин.\nЛойиҳада Республикамиз асаларичилигига инновацион технологияларни яъни асаларичиликни рақамлаштиришни жорий қилиш кўзда тутилган бўлиб, бу аёл ва эркак асаларичиларга ёрдам сифатида атроф-муҳит, нектарга бой ўсимликлар дунёси\nва об-ҳаво ҳақида маълумотлар олиш учун мобил илова ишлаб чиқиш режалаштирилган.\nУшбу илова ҳар бир асаларичи учун аризорнинг жойлашган жойига қараб муҳим маълумотлар (об-ҳаво, ўсимликларнинг гуллаш даври ва бошқалар)ни етказиб беради.\nАсаларичиликни рақамлаштириш бугунги кунда республикамиз асаларичилик соҳаси учун муҳим ҳисобланиб, буни жорий этиш асаларичиларга кенг имкониятлар яратиб беради.\n-Лойиҳа қайси муддатларда ва қаерларда амалга оширилади?\n-Лойиҳа ИКАРДА ва “Хайв Тракс” ташкилотлари билан Ўзбекистон асаларичилар уюшмаси ҳамкорлигида 2021 йил март-декабрь ойларида амалга оширилиши режалаштирилган. Ушбу муддатда мобил илова маҳаллийлаштирилади ва такомиллаштирилиб ишга туширилади.\nМазкур жараёнга Тошкент ва Бухоро вилоятларида фаолият кўрсатаётган аёл асаларичилар жалб қилинади.\nЯна бир нарсага эътибор беришимиз керакки лойиҳага асосан аёл асаларичилар жалб қилинган, яъни республикада мавжуд аёл асаларичиларга енгиллик яратиш мақсадида бу иш амалга оширилмоқда.\n-Лойиҳа доирасида бугунги кунгача қандай ишлар амалга оширилди?\n“Сунъий интеллект воситасида бошқариладиган иқлим жиҳатдан мақбуллаштирилган асаларичилик” мавзусида олиб борилаётган лойиҳа доирасида 1-семинар Тошкент шаҳрида\n27-28 май кунлари, Бухоро вилоятида 31 май ва 1-июнь кунлари ўтказилди, семинарга 22 та асаларичилар жалб қилинди ҳамда\n2021 йил 4 май куни лойиҳа ташкилотчилари ва координаторлари иштирокида онлайн мулоқат ташкил этилиб, лойиҳа бўйича амалга ошириладиган ишлар режаси ишлаб чиқилди ва келишиб олинди.\nЛойиҳа бўйича ишлаб чиқилган мобил иловани ишчи холатини текшириб кўриш учун Тошкент шаҳрида 2021 йил 15-16 июнь кунлари, Бухоро вилоятида 17-18 июнь кунлари асаларичи аёлларни жалб қилган ҳолда 2- онлайн семинар ташкил этилди. Мазкур семинарларда уларга мобил иловани мазмун мохиятини уни ишга тушуриш, ўзгартириш ва қўшимчалар киритиш бўйича тушунчалар берилди ҳамда уларнинг таклиф ва мулоҳазалари олинди.\nЛойиҳаси доирасида ишлаб чиқилган мобил иловани мамалакатдаги барча асаларичилар ҳам мобил телефонлари орқали ишлатишлари мумкин.\nОнлайн семинардан лавҳа.


1 сентябрь куни Беларусда норозилик намойишига чиққан бир гуруҳ талаба қўлга олиниши ортидан пойтахт Минскда аëллар тинч намойишга чиқди.\nБир неча юз аёл Мустақиллик майдони яқинида тўпланар экан, уларни полиция кузатиб турди.\nАмалдаги президент Александр Лукашенкога қарши уч ҳафтадан бери тинчимаётган намойишларда аёллар муҳим роль ўйнаб келмоқда.\n1 сентябрь куни аввалига мухолифат рамзига айланган оқ ва қизил рангли байроқларни қўлда тутган талабалар намойишга чиқди.\nЛукашенконинг сайловдаги асосий рақиби Светлана Тихановская жамоаси эълон қилган билдирувда «1 сентябрь билим куни. Беларусь бирдамлиги маъносини билиш куни. Ушбу бир кунлик акцияга қўшилинг, ишчиларни қўлланг ва ҳукуматга ҳокимиятнинг ҳақиқий манбаси ким эканлигини кўрсатинг», дейилади.\n«Весна» инсон ҳуқуқлари гуруҳига кўра, 1 сентябрь куни камида 55 нафар талаба қўлга олинган. Ижтимоий тармоқларда улашилган видеода полиция талабаларни зўрлаб олиб кетаётганини кўриш мумкин.\nБеларусь Журналистлар уюшмаси намойишларни ёритаётган саккиз нафар мухбир қўлга олинганини билдирди. Ўтган ҳафта намойишлар матбуотда ёритилишига тўсқинлик қилиш мақсадида Беларусь расмийлар хориж матбуот агентликларининг 17 нафар журналисти аккредитациясини бекор қилган эди.\n9 август куни бўлиб ўтган сайловда Беларусни 26 йилдан бери бошқариб келаётган Лукашенко ғолиб чиққанини эълон қилинганидан бери мамлакатда норозилик намойишлари тинчимаяпти. Ғарб мамлакатлари сайловнинг расмий натижаларини тан олмади, содир бўлаётган воқеалар юзасидан норозилик изҳор қилди ва расмийларни мухолифат билан мулоқот қилишга чақирди.\n1 сентябрь куни БМТ инсон ҳуқуқлари мутахассислари сайлов ўтказилганидан бери 450 та ҳибсда қийноққа тутиш ҳолати бўйича далиллар келиб тушганини билдирди.\nАйни куни Литва президенти Гитанас Науседа БМТ Инсон ҳуқуқлари кенгашини Беларусдаги вазиятни муҳокама қилиш учун зудлик билан йиғин ўтказишга чақирди.\n31 август куни Латвия, Литва ва Эстония президент сайлови натижаларининг сохталаштирилгани ва норозилик намойишларини аёвсиз бостириш муносабати билан Минск расмийлари, жумладан, Лукашенкога қарши саёҳат чеклови шаклида санкция жорий қилди.\nЕвропа Иттифоқи эса 20 нафар юқори лавозимли расмийга қарши санкция жорий қишга келишиб олди.\nБеларусга Ғарб давлатлари томонидан босим кучаяр экан, Лукашенко Москвадан ёрдам сўрашга мажбур бўлди.\n1 сентябрь куни Лукашенко ўзи ва Россия президенти Владимир Путин «Брестдан Владивостоккача бўлган умумий ватанимизни» ҳимоя қилишини таъкидлади.\n1 сентябрда Москва давлат халқаро муносабатлар институтида нутқ сўзлаган Россия ташқи ишлар вазири Сергей Лавров Ғарб давлатларини Беларусдаги бўҳрон бўйича «ҳукм чиқаришда» айблади.\nМосква Ғарб давлатларини Беларусь ички ишларига аралашишда айблаб келади.